Τελική ευθεία με "προαπαιτούμενο" και την συμφωνία ΔΝΤ - Βερολίνου - Verianet\n07 Μαΐ 2018 08:58\nΤα δύο αυτά κρίσιμα στάδια για το ελληνικό πρόγραμμα, αν και φαίνονται, δεν είναι άσχετα μεταξύ τους, καθώς η Γερμανία και το ΔΝΤ θα εξετάζουν - ο καθένας για τους δικούς του λόγους- τα βήματα για την ολοκλήρωση της αξιολόγησης.\nΑυτήν την εβδομάδα, οι επαφές από απόσταση της ελληνικής διαπραγματευτικής ομάδας με τους δανειστές να πυκνώνουν σε τεχνικό επίπεδο. Ο στόχος, είναι μέχρι και το EWG της Δευτέρας να έχει ξεκαθαρίσει το τοπίο σχετικά με το τι θα πρέπει να ολοκληρώσει τώρα η Ελλάδα και τι θα μείνει για μετά το πρόγραμμα. Επόμενος στόχος είναι μέχρι και το Eurogroup στις 24 του μήνα, να υπάρξει τεχνική συμφωνία ολοκλήρωσης της αξιολόγησης και κατ επέκτασης και του προγράμματος.\nΣτελέχη του οικονομικού επιτελείου, επιμένουν ότι για μετά το πρόγραμμα θα μείνουν μόνο τα προαπαιτούμενα που δεν είναι τεχνικά ή χρονικά δυνατό να ολοκληρωθούν μέχρι και τις 21 Ιουνίου. Σε αυτές περιλαμβάνονται οι αλλαγές στο δημόσιο (τοποθετήσεις νέων ΓΓ και γενικών διευθυντών) το Κτηματολόγιο, η άδεια για καζίνο που είναι προϋπόθεση για την ανταλλαγή μετοχών στο Ελληνικό, η πώληση του 17% της ΔΕΗ.\nΣτα δύσκολα θέματα της αξιολόγησης συμπεριλαμβάνονται, ως γνωστό, η πλήρης και ολοκληρωμένη εφαρμογή των ηλεκτρονικών πλειστηριασμών, οι νέες αντικειμενικές αξίες (και ο νεός ΕΝΦΙΑ), οι νέες συλλογικές διαπραγματεύσεις και η απονομή όλων των καθυστερούμενων συντάξεων ως τον Ιούνιο.\nΙδιαίτερη σημασία θα έχει και η συζήτηση για την πρόωρη εφαρμογή της περικοπής του αφορολόγητου μαζί με την περικοπή των συντάξεων το 2019, όπου των πρώτο λόγο θα έχει το ΔΝΤ που επέβαλε και την πρόωρη ψήφιση των συγκεκριμένων μέτρων. Όλοι ανησυχούν για τις εντολές του γνωστού μας κ. Πωλ Τόμσεν στην ομάδα που θα έρθει στην Ελλάδα την ερχόμενη Δευτέρα. Παρά το γεγονός ότι η Ελλάδα έχει "αφοπλίσει" τα επιχειρήματα του Ταμείου περι της αδυναμίας επίτευξης υψηλών πρωτογενών πλεονασμάτων, στην σύνοδο της Ουάσινγκτον ο κ. Τόμσεν υιοθέτησε νέα "ρητορική". Επέμεενε στην μη βιωσιμότητα των μέτρων, με τα οποία επιτεύχθηκαν οι στόχοι, και την επίδραση τους στην ανάπτυξη.\nΠώς επηρεάζει η κόντρα για το χρέος\nΗ μεγαλύτερη ανησυχία βρίσκεται στην στάση του ΔΝΤ, όσο μένει ανοιχτό το θέμα της ελάφρυνσης του χρέους λόγω των αντιρρήσεων της Γερμανίας να δεχθεί την αυτόματη λειτουργία της "Γαλλικής" πρότασης.\nΤο κομβικής σημασίας θέμα, είναι κρίσιμο και χρονικά και ουσιαστικά για το Ταμείο καθώς χωρίς την λύση (έστω και σε επίπεδο αποφάσεων) δεν μπορεί να ενεργοποιήσει το πρόγραμμα του για την Ελλάδα που λήγει στις 28 Αυγούστου και - αν και δεν το επιθυμεί- να αρχίσει να σκέφτεται την αποχώρηση του. Τούτο, όταν μέσα από το Ταμείο παραδέχονται ότι και οι αναθεωρήσεις των προβλέψεων, σε ότι αφορά τα πλεονάσματα, έγινε για να προσεγγιστούν οι προβλέψεις των Ευρωπαίων και να προχωρήσει η συζήτηση για το χρέος.\nΣυνεπώς, η ομάδα του Ταμείου θα έρθει στην Ελλάδα για να πιέσει προς κάθε κατεύθυνση και σε ενδεχόμενο αποχώρησης να επιρρίψει ευθύνες στους Ευρωπαίους για το χρέος και στην Ελλάδα για την μη προώθηση μεταρρυθμίσεων.\nΑπό την άλλη, ο νέος Γερμανός υπουργός οικονομικών κ. Όλαφ Σόλτζ πιέζεται να μην "χαριστεί" στην Ελλάδα και κυρίως να αναβάλλει όσο πιο πολύ μπορεί την συζήτηση για το χρέος. Για το λόγο αυτό, επιμένει σε μια συζήτηση στο παρά πέντε ή ακόμη και στο και πέντε της ολοκλήρωσης του προγράμματος. Παράλληλα, βέβαια, θα περιμένει να αντλήσει επιχειρήματα για την καθυστέρηση σε κάθε μικρή ή μεγάλη καθυστέρηση υπάρξει στην υλοποίηση των προαπαιτούμενων.


προσφορες. druid: γαστρονομικος προορισμος αρωμα ευρωπης, π.\nΚαθε κουπονι ισχυει για 2 η 4 ατομα και αφορα ενα γευμα ελευθερης επιλογης απο τον καταλογο του DruiD Restaurant στο Π. Φαληρο, μεγιστης αρχικης αξιας 50€ η 80€ αντιστοιχα.\n25€ για ενα γευμα για 2 ατομα, αρχικης αξιας 50€\n40€ για ενα γευμα για 4 ατομα, αρχικης αξιας 80€\nΤο κουπονι ισχυει εως 31/05/2015. />Αν με υπαιτιοτητα του αγοραστη, δεν χρησιμοποιηθει το κουπονι μεσα στη διαρκεια ισχυς του, το site δεν φερει καμια ευθυνη και δεν υποχρεουται να το ακυρωσει και να επιστρεψει τα χρηματα στον αγοραστη. Ημερες & ωρες εξυπηρετησης:\nΣαββατο 18:00 – 00:00\nπροσφορα για: DruiD: Γαστρονομικος προορισμος με αρωμα Ευρωπης, στο Π. Φαληρο


Ισως ειναι βλακωδες αλλα ,,, - Forum - RetroComputers.gr\nΙσως ειναι βλακωδες αλλα ,,,\n10/03/2015 20:53 #27457 από george\nΙσως ειναι βλακωδες αλλα ,,, δημιουργήθηκε από george\nΟπως αναφερω και στον τιτλο , μπορει να ειναι βλακεια αλλα μηπως και γινεται . Υπαρχει περιπτωση να μπορουν να συνδεθουν χειριστηρια 9pin σε xbox original ?????? Και κατι ακομα , εχει δοκιμασει κανεις light gun xbox original σε τηλεοραση lcd? Ευχαριστω\n10/03/2015 22:23 - 10/03/2015 22:24 #27461 από lazarus678\nΑπαντήθηκε από lazarus678 στο θέμα Ισως ειναι βλακωδες αλλα ,,,\nδεν ειναι βλακωδες για μενα, το ιδιο ερωτημα εχω για τις τν με το gun της sega master system\n10/03/2015 23:50 - 10/03/2015 23:53 #27463 από glaros\nΑπαντήθηκε από glaros στο θέμα Ισως ειναι βλακωδες αλλα ,,,\nΔοκίμασε με HDTV Upscaler,για το Light Gun,δεν είναι σίγουρη λύση αλλα έχεις κάτι να ξεκινήσεις.\nΓια το χειριστήριο υπάρχουν μερικοί usb adaptors...αλλά θα χρειαστούν και μετατροπές.\nΜΑΜΕ θέλεις να "στήσεις" ?\n11/03/2015 12:45 #27479 από other_reality\nΑπαντήθηκε από other_reality στο θέμα Ισως ειναι βλακωδες αλλα ,,,\nΥπάρχει light gun ειδικά για LCD τηλεοράσεις για το Χbox (όχι για το master systerm). Αν δεν είναι το εξειδικευμένο, δεν θα παίξει σε LCD, όχι.\nΜπαίνει 9pin υποδοχή στο χειρηστήριο του Xbox, βολευει εκει που υπάρχει το slot για την memory card. Θέλει εσωτερική επέμβαση εννοείται και μερικές βασικές γνώσεις, αν ψάξεις στο νετ θα βρεις πληροφορίες. Το έχω δεί, δηλ. να παίζει με tomahawk, δεν το έχω κάνει όμως.\nΓια τα υπόλοιπα χειρηστήρια δεν κάνουν οι usb adaptors. Αυτά τα usb είναι ΜΟΝΟ για keyboard και mouse, και αυτά για τα προγράμματα που τα υποστηρίζουν (κυρίως emulators δηλαδή). Δεν υπάρχει τρόπος να λειτουργήσει joypad χωρίς drivers στο Xbox. Mετατροπή μπορεί να γίνει μόνο ολική, δηλαδή ξήλωμα της πλακέτας του γνήσιου χειρηστηρίου, και "μετάγγιση" της στο ζητούμενο joypad/joystick.\n11/03/2015 12:47 #27480 από george\nΑπαντήθηκε από george στο θέμα Ισως ειναι βλακωδες αλλα ,,,\nΕχω βαλει το coinop 6 στο xbox , και πολλους emulator. Αλλα το bubble bobble χωρις pac-man δεν παιζεται. (που λεει ο λογος) Οσο για το light gun δεν εχω αλλα θελω να παρω και εχω ακουσει για τα top gun , αλλα ηθελα να δω αν το εχει δουλεψει καποιος και ειναι ok με τις lcd\n30/06/2015 15:21 #30605 από haris_216\nΑπαντήθηκε από haris_216 στο θέμα Ισως ειναι βλακωδες αλλα ,,,\nΝα συνεχίσω το παρόν θέμα αφού ενδεχομένως και το ερώτημά μου εμπίπτει στο..."ίσως είναι βλακώδες".\nΠιο συγκεκριμένα θέλω να συνδέσω ένα xbox (το παλιό, προ του 360) με μόνιτορ.\nΕπειδή όμως ο λόγος που θέλω να το κάνω αυτό δεν είναι γιατί το χρειάζομαι απαραίτητα αλλά γιατί απλά υπάρχουν και τα δύο (xbox και μόνιτορ) δεν θα ήθελα μου στοιχίσει κάνα 40άρι, 50άρι (αφού έχω ακούσει ότι μπορεί να γίνει με κάποιο converter το οποίο μπορεί να κοστίζει κάπου τόσα).\nΥπάρχει κάποιος φθηνός εναλλακτικός τρόπος σύνδεσης;\nΜια τέτοια διάταξη θα είχε κάποιο μειονέκτημα (πχ ποιότητα εικόνας);\n30/06/2015 18:40 - 01/07/2015 17:30 #30607 από VincentGR\nΑπαντήθηκε από VincentGR στο θέμα Ισως ειναι βλακωδες αλλα ,,,\ngeorge έγραψε: Εχω βαλει το coinop 6 στο xbox , και πολλους emulator. Αλλα το bubble bobble χωρις pac-man δεν παιζεται. (που λεει ο λογος) Οσο για το light gun δεν εχω αλλα θελω να παρω και εχω ακουσει για τα top gun , αλλα ηθελα να δω αν το εχει δουλεψει καποιος και ειναι ok με τις lcd\nΈχω 2 top gun III.\nΑυτά δουλεύουν με αισθητήρες που κολλάς στις lcd και 1 η 2 usb dongles.\nΤα όπλα παίρνουν μπαταρίες.\nΈχει την αίσθηση ενός καλλού lightgun κατά 80% διότι λειτουργεί σαν mouse.\nΠαίζεις games pc και ότι emulator θες αρκεί να υποστηρίζει lightgun ή mouse.\nΜε αυτό τερμάτισα το operation thunderbolt σε winuae.\nΌλα τα παραπάνω σε PC βέβαια με βλαμμένο driver που πρέπει να γυρίσεις τα windows σε developer mode...\n01/07/2015 10:18 #30615 από george\nΣ'ευχαριστω για την απαντηση . Εχω ψαξει για τα top gun αλλα υπαρχουν μονο στο εξωτερικο , παλια τα εφερνε και ebw αλλα τα σταματησε . Παντως αφου παιζουν καλα θα το ψαξω μηπως και παρω .\n01/07/2015 10:21 #30616 από VincentGR\ngeorge έγραψε: Σ'ευχαριστω για την απαντηση . Εχω ψαξει για τα top gun αλλα υπαρχουν μονο στο εξωτερικο , παλια τα εφερνε και ebw αλλα τα σταματησε . Παντως αφου παιζουν καλα θα το ψαξω μηπως και παρω .\nΕιλικρινα δεν βγαζω ακρη στο πως καταληγουν σε τετοιο edit τα ποστς μου.


Οι Καλύτερες Φωτογραφίες Αναγνωστών μας: Παραλίες - Frapress\nΟι Καλύτερες Φωτογραφίες Αναγνωστών μας: Παραλίες\nFrapress 15/08/2016 ΠροτεινόμενοΦωτογραφία\nΟι καλύτερες φωτογραφίες των αναγνωστών με φόντο παραλίες και 5 tips για να βγάλεις μια επαγγελματική φωτογραφία στην παραλία!\nΚείμενο και επιμέλεια: Εύα Μπεσλεμέ\n©Μηνάς Μάριος -Συμμετοχή του Διαγωνισμού Φωτογραφίας του Frapress.gr με θέμα “Φωτογραφία Τοπίου”.\nΜε αφορμή τον τελευταίο διαγωνισμό φωτογραφίας του Frapress.gr με θέμα την φωτογραφία τοπίου λάβαμε πολλές φωτογραφίες με βασική θεματολογία την παραλία. Εμείς συγκεντρώσαμε τις 10 καλύτερες και σας τις παρουσιάζουμε σ’ ένα άρθρο μαζί με 5 βασικά tips για να βγάλεις και εσύ μία εντυπωσιακή φωτογραφία στην παραλία.\n1. Επέλεξε την σωστή ώρα.\nΟ κοινά αποδεκτός κανόνας, ορίζει το εξής: πήγαινε νωρίς ή πήγαινέ αργά! Όπου νωρίς, βάλε το διάστημα από το ξημέρωμα μέχρι τις 9:00 το πρωί. Στο διάστημα αυτό, οι φωτιστικές συνθήκες είναι ίσως οι καλύτερες για έναν φωτογράφο. Ο ουρανός παίρνει εντυπωσιακές αποχρώσεις, τα ψυχρά χρώματα έχουν την τιμητική τους, ενώ το φως του ήλιου δεν είναι τόσο σκληρό, ώστε να υπάρχει κίνδυνος οι φωτογραφίες να βγουν καμένες.\nΑν δεν μπορείς να πας νωρίς, τότε πήγαινε αργά. Δηλαδή την ώρα που ο ήλιος βασιλεύει και το σούρουπο τον διαδέχεται σταδιακά. Το ηλιοβασίλεμα είναι ένα φυσικό φαινόμενο, αρκετά εντυπωσιακό από μόνο του, το οποίο με μία σωστή σύνθεση μπορεί πραγματικά να απογειώσει την λήψη σου. Κατά τη διάρκεια του ηλιοβασιλέματος ο ουρανός αλλάζει σταδιακά αποχρώσεις, περνώντας από τις θερμές στις ψυχρές. Το φως εξακολουθεί να μην είναι σκληρό, ενώ το σκηνικό παραμένει εντυπωσιακό.\n©Γρηγόρης Ρίγος -Συμμετοχή του Διαγωνισμού Φωτογραφίας του Frapress.gr με θέμα “Φωτογραφία Τοπίου”.\n2. Χρησιμοποίησε φίλτρα φακού.\nΗ χρήση των ειδικών φίλτρων στην φωτογράφηση στην παραλία, έχει διττή σημασία. Αρχικά, με τα κατάλληλα φίλτρα ο φωτογράφος δημιουργεί καλύτερες φωτιστικές συνθήκες για τις λήψεις του. Κατά δεύτερον, τα φίλτρα φακού προστατεύουν τον φακό από τους κόκκους άμμους, οι οποίοι μπορούν να αποδειχθούν πραγματικός μπελάς για τον φακό.\nΤι φίλτρα θα χρειαστείς όμως;\nPolarising filter, ND filter και Uv Filter. Τα πρώτα θα σε βοηθήσουν να μειώσεις τις αντανακλάσεις του φωτός και να σκουρύνεις τον ουρανό, καθώς είναι ικανά να ενισχύσουν το κοντράστ στις λήψεις σου. Τα δεύτερα, θα μειώσουν την ποσότητα φωτός που θα δεχθεί ο σένσορας της μηχανής σου. Ενώ τα τελευταία, μειώνουν το σκληρό φως και τις επιπτώσεις του στην λήψη.\n©Θεοτόκης Φλεμοτόμος – Συμμετοχή στον Διαγωνισμό Φωτογραφίας με θέμα “Φωτογραφία Τοπίου”.\n©Αγγελική Κασαλιά -Συμμετοχή του Διαγωνισμού Φωτογραφίας του Frapress.gr με θέμα “Φωτογραφία Τοπίου”.\n3. Παίξε με τις φόρμες\nΈνα από τα βασικά στοιχεία για μια καλή σύνθεση, είναι οι γραμμές και οι φόρμες. Η παραλία είναι ένα περιβάλλον ιδανικό για ν’ ανακαλύψεις ενδιαφέρουσες φόρμες. Τα σχήματα που δημιουργεί η άμμος, τα κλαδιά των δέντρων, ο ορίζοντας, τα κύματα ακόμα και η συμμετρία που δημιουργούν οι ομπρέλες θαλάσσης, μπορεί να σου προσφέρουν τις κατάλληλες φόρμες ώστε να τραβήξεις μία πραγματικά καλή φωτογραφία.\n©Βίκη Νικολάου -Συμμετοχή του Διαγωνισμού Φωτογραφίας του Frapress.gr με θέμα “Φωτογραφία Τοπίου”.\n© Μιχαήλ Κατσικαδέλης-Συμμετοχή του Διαγωνισμού Φωτογραφίας του Frapress.gr με θέμα “Φωτογραφία Τοπίου”.\n4. Δοκίμασε να τραβήξεις με αργή ταχύτητα.\nΈνας κλασικός τρόπος μεν για να τραβήξουμε το νερό, που λειτουργεί πάντα δε, είναι να χρησιμοποιήσουμε αργή ταχύτητα. Στην παραλία που η θάλασσα γίνεται ένα με τον ουρανό αυτό θα προσφέρει το εφέ θολώματος, κάνοντας μας να μην μπορούμε να καταλάβουμε που σταματά και ξεκινά τι. Η αργή ταχύτητα είναι επίσης ενδιαφέρουσα όταν η θάλασσα είναι ταραχώδης και τα κύματα σκάνε στα βράχια.\n©Δημήτρης Πετράκης -Συμμετοχή του Διαγωνισμού Φωτογραφίας του Frapress.gr με θέμα “Φωτογραφία Τοπίου”.\n5. Πρόσεξε τον ορίζοντα.\nΑυτό είναι ίσως και το σημαντικότερο πράγμα που πρέπει να προσέξεις, και αυτό γιατί, ένας στραβός ορίζοντας, όσο καλή και αν είναι η σύνθεση ή το θέμα, θα αποδυναμώσει σημαντικά την λήψη σου. Γι’ αυτό σιγουρέψου πριν πατήσεις το τελικό click πως ο ορίζοντας στην φωτογραφία σου είναι πράγματι οριζόντιος και όχι στραβός!\n©Achilleas Gred– Συμμετοχή στον Διαγωνισμό Φωτογραφίας με θέμα “Φωτογραφία Τοπίου”.\nΕνώ από το Instagram ξεχωρίσαμε τις εξής συμμετοχές:\n*Αν θες και εσύ να δημοσιεύσουμε την φωτογραφία σου, ανέβασε την στο Instagram βάζοντας #instafrapress.\nInstagramPhotographytips για καλύτερες φωτογραφίεςαναγνώστεςδιαγωνισμός φωτογραφίαςπαραλίεςφωτογραφίαφωτογραφίες στην παραλία\nΠροηγούμενο άρθροΕύκολες συνταγές για φοιτητές: Δροσερά ροφήματα\nΕπόμενο άρθροΔημήτρης Κυρατσούδης: “Είναι λάθος να μην κάνεις όνειρα όπου και να βρίσκεσαι”!


Basket League: Ο Άρης «μάδησε» τον Παναθηναϊκό - tomanifesto.gr\nBasket League: Ο Άρης «μάδησε» τον Παναθηναϊκό\nΟ Άρης ήταν απόψε (3/10) όχι μόνο «θεός του πολέμου» αλλά και η επιτομή της μαχητικότητας και πίστης. Και βοηθούμενος από τον κακό Παναθηναϊκό, επικράτησε με 81-71. Στην αναμέτρηση που «έριξε την αυλαία» της 1ης αγωνιστικής.\nΟι «κιτρινόμαυροι» πανηγύρισαν μία επική νίκη, αφού βρέθηκαν κάποια στιγμή να είναι 19 πόντους πίσω στο σκορ. Όμως οι φιλοξενούμενοι με την (μη) απόδοσή τους έκαναν… δώρο και οι γηπεδούχοι δεν το επέστρεψαν.\nΤην επόμενη αγωνιστική ο Άρης θα κατηφορίσει στη Νίκαια για ν’ αντιμετωπίσει τον Ιωνικό. Ενώ ο Παναθηναϊκός έχει ρεπό.\nΤ’ αποτελέσματα: Λάρισα-Κολοσσός Ρόδου (69-69 κ.α.) 81-77 παρ., ΠΑΟΚ-Λαύριο 73-89, Περιστέρι-Προμηθέας Πατρών 81-88, Ολυμπιακός-ΑΕΚ 103-78, Απόλλων Π.-Ιωνικός Ν. 80-72, Άρης-Παναθηναϊκός (81-71).\nΑιματηρή συμπλοκή σε καφετέρια στον Άγιο Παύλο\nΣτη Βουλή τροπολογία για το γήπεδο...\nΟΠΑΠ Game Time: Ο Κώστας Βαϊμάκης...


GAP Travel,Blog Details, Nicosia,Cyprus\nΛευκάδα, ο (α)ιόνιος παράδεισος\n01 Μαρ. 2019\nΗ Λευκάδα, το «στεριανό» νησί στο Ιόνιο, με την κοσμοπολίτικη γοητεία και τις φημισμένες παραλίες, υπόσχεται να σας χαρίσει λίγη από τη λάμψη της για να περάσετε αλησμόνητες διακοπές.\nΘεωρείται πατρίδα των ποιητών και γενικότερα των καλλιτεχνών. Σπουδαίοι Λευκαδίτες (όπως ο Άγγελος Σικελιανός και ο Αριστοτέλης Βαλαωρίτης), έγραψαν ιστορία με τα έργα τους, όχι μόνο στη Λευκάδα αλλά και σ’ ολόκληρο τον κόσμο. Η Λευκάδα, αυτή η «καλλονή» των Επτάνησων, ταξιδεύει στην καταγάλανη αγκαλιά του Ιονίου… Εξωτική ομορφιά, παρθένα φυσικά τοπία, πλαγιές με πεύκα που φιλούν τη θάλασσα, παραλίες με κρυστάλλινα νερά, ορεινά παραδοσιακά χωριουδάκια και η ζεστή φιλοξενία που προσφέρεται απλόχερα από τους Λευκαδίτες, συνθέτουν το πιο ειδυλλιακό παζλ για τις διακοπές σας στο Ιόνιο. Εμείς και η GAP Vassilopoulos Travel www.gaptravel.eu σάς δίνουμε τα tips για να ανακαλύψετε τους θησαυρούς της. Καταρχήν θα πετάξετε από τη Λάρνακα με απευθείας πτήση της Blue Air για Πρέβεζα και από εκεί θα πάτε στη Λευκάδα οδικώς… Ναι, οδικώς, γιατί η Λευκάδα είναι το «στεριανό» νησί της Eλλάδας. Για να πάτε λοιπόν, δεν θα πάρετε καράβι, γιατί ναι μεν ανήκει στα Επτάνησα, όμως, χωρίζεται από την ηπειρωτική Ελλάδα από τον ιστορικό πορθμό του Δρεπάνου, και συνδέεται με την Αιτωλοακαρνανία με πλωτή γέφυρα 20 μέτρων.\nΤο όνομά της η Λευκάδα το πήρε απ’ το ακρωτήριο Λευκάτα ή Κάβος της Κυράς, που βρίσκεται στο νοτιότερο άκρο του νησιού. Το ακρωτήριο στην αρχαιότητα ονομαζόταν Λευκάς πέτρα ή Λευκάς άκρα.\nΈνας μύθος μάλιστα, λέει ότι η ποιήτρια Σαπφώ, απ’ τη νήσο Λέσβο, πήδηξε απ’ το βράχο του για να απαλλαγεί απ’ τον έρωτά της για τον Φάωνα. Κοντά βρίσκεται και ο ναός του θεού Απόλλωνα, στον οποίον είναι αφιερωμένος ο λευκός βράχος. Πληροφοριακά σας αναφέρουμε πως οι ανασκαφές του Γερμανού αρχαιολόγου Βίλελμ Ντέρπφελντ στην περιοχή του Νυδρίου, έφεραν στο φως ευρήματα απ’ την εποχή του Χαλκού (2000 π.χ.) και έτσι διατύπωσε τη θεωρία ότι η Λευκάδα είναι η Ομηρική Ιθάκη.\nΒουτιά στον παράδεισο\nΕίστε έτοιμοι για μια βουτιά στον παράδεισο; Εδώ σας προτείνουμε τις must visit παραλίες κολυμπήσετε σε υπέροχες και μαγικές παραλίες. Παραλίες που χαρακτηρίζουν τη Λευκάδα και “Καραϊβική της Ελλάδας”, με τιρκουάζ και πράσινα νερά, κατάλευκες αμμουδιές και άσπρα βότσαλα. Οι αχανείς, άγριες και εξωτικές παραλίες της δυτικής ακτής κόβουν την ανάσα.\nΌρμοι, κομμένα κάθετα βράχια, πεύκα που φτάνουν μέχρι το νερό: το κοσμικό “Κάθισμα” με τα beach bars, ο απομονωμένος “Μύλος”, τα πανέμορφα “Πευκούλια”, η “Αμμόγλωσσα”.\nΚαι οι σταρ του νησιού; Οι “Εγκρεμνοί” και το “Πόρτο Κατσίκι”, που λόγω των εντυπωσιακών γκρεμών τους θα χρειαστεί να ανεβοκατεβείτε 350 και 100 σκαλοπάτια αντίστοιχα. Κάθε βουτιά και μία αξέχαστη εμπειρία.\nΣτην παραλία Μύλοι, δίπλα στην πόλη της Λευκάδας, αλλά και στην παραλία του Άη Γιάννη, με την τεράστια αμμουδιά, θα γνωρίσετε τα μυστικά του kite surfing. Μάλιστα κάθε χρόνο διοργανώνονται επίσημοι αγώνες με αθλητές απ’ όλο τον κόσμο. Στον κόλπο της Βασιλικής, στην παραλία Πόντι, είναι το στέκι των windsurfers. Εκατοντάδες αθλητές την επισκέπτονται κάθε χρόνο για να επιδείξουν τις δυνατότητές τους στο άθλημα της ιστιοσανίδας, ενώ διοργανώνεται και Φεστιβάλ wind surfing.\nΑυτές οι δυο παραλίες συγκαταλέγονται στις τρεις καταλληλότερες της Ευρώπης και στις δέκα καλύτερες του κόσμου για τέτοια extreme sports. Αν είστε πιο τολμηροί, με το αλεξίπτωτο πλαγιάς θα απολαύσετε μία αξέχαστη πτήση και μία συναρπαστική προσγείωση στο Κάθισμα, μία από τις ωραιότερες παραλίες.\nΌπως και να έχει, οι βραβευμένες και ξακουστές σε όλο τον κόσμο παραλίες της Λευκάδας, θα σας μείνουν αξέχαστες για πάντα.\nΣτον καταρράκτη Δημοσάρι\nΠέφτει από ύψος περίπου 15 μέτρων και αποτελεί μία από τις μεγάλες εκπλήξεις της Λευκάδας, για εναλλακτικές βουτιές σε γλυκά νερά. Ο καταρράκτης Δημοσάριβρίσκεται μέσα στο ομώνυμο φαράγγι, κοντά στο Νυδρί. Για να φτάσετε εκεί θα περπατήσετε για περίπου 15 λεπτά, κάτω από τα πλατάνια και πλάι στο ποτάμι και τους βράχους.\nΤο καλοκαίρι βέβαια, ο ίδιος ο καταρράκτης έχει λιγότερο νερό, όμως η λιμνούλα του είναι γεμάτη, για να σας αποζημιώσει.\nΚρουαζιέρα στα μικρόνησα\nΠράσινο μέχρι το νερό. Ήρεμη, γεμάτη κόλπους και νησάκια και φιόρδ στα ανατολικά της Λευκάδας είναι αγαπημένο σημείο συνάντησης των απανταχού θαλασσινών. Ένας υδάτινος λαβύρινθος, όπου κάθε καλοκαίρι στήνεται μια πραγματική θαλασσινή πολιτεία γεμάτη από πλεούμενα- γύρω από το λιμάνι στο κοσμοπολίτικο Νυδρί και στον φυσικό όρμο του Βλυχού.\nΑπέναντι ακριβώς, ο οικισμός Γενί είναι ένα καλά κρυμμένο μυστικό, με ταβέρνες που στήνουν τραπέζια πάνω στις προβλήτες. Οι θαλασσινές βόλτες γίνονται στα περίφημα Πριγκηπονήσια (Μαδουρή, Σπάρτη, Σκορπιός [το νησί του Ωνάση], Σκορπίδι), αλλά και στα πιο μικρά, κατοικημένα νησιά της Λευκάδας, το Μεγανήσι, τον Κάλαμο και τον Καστό.\nΤα αξιοθέατα της Λευκάδας\nΛίγο έξω απ’ την πόλη της Λευκάδας και απέναντι ακριβώς από την πλωτή γέφυρα (το άνοιγμά της είναι περίπου 40 μέτρα) βρίσκεται το ενετικό κάστρο της Αγίας Μαύρας. Μέσα στην πόλη υπάρχει το αρχαιολογικό μουσείο, όπου θα δείτε παλαιολιθικά και ρωμαϊκά ευρήματα. Εδώ είναι και η Μαρίνα Λευκάδας, που θεωρείται απ’ τις πιο οργανωμένες στη Μεσόγειο.\nΣτην είσοδο της πόλης, δίπλα στο λιμάνι βρίσκεται το πάρκο των ποιητών, (οι Λευκαδίτες το λένε «Μποσκέτο»), με τις προτομές σπουδαίων προσωπικοτήτων του νησιού -Βαλαωρίτης, Σικελιανός, Λευκάδιος Χερν, κ.α.\nΕννοείται, αξίζει να περπατήσετε πάνω στην ξύλινη γέφυρα – την “γέφυρα των στεναγμών”, όπως τη λένε οι ντόπιοι- που είναι κτισμένη πάνω απ’ το κανάλι, μπροστά απ’ τον πεζόδρομο με τα καφέ-μπαρ, δίπλα απ’ το λιμάνι της πόλης και δίνει ένα βενετσιάνικο αέρα στην πόλη.\nΓεύση και… απόλαυση\nΑξέχαστες διακοπές σημαίνουν και φαγητό με γεύσεις που απογειώνουν… Στη Λευκάδα θα απολαύσετε πεντανόστιμο φαγητό και εξαιρετικές ντόπιες σπεσιαλιτέ, στα γραφικά ταβερνάκια δίπλα στο κύμα, στα δρομάκια της πόλης, στον Πίσω Μώλο, στην παραλία του Νυδριού, και στα ορεινά χωριά.\nΟ τόπος φημίζεται για το σαλάμι αέρος, τις φακές Εγκλουβής, τα μυρωδάτα κρασιά του, τα μικρά γαριδάκια που θα τα γευτείτε τραγανά από το τηγάνι…\nΔοκιμάστε ριγανάδα (ψωμάκια με φέτα και ντομάτα), χταπόδι κοκκινιστό στιφάδο, μπακαλιάρο bianco με πατάτες, μπριαμόπιτα, ριζότο με σουπιές με το μελάνι τους, μυδομανέστρα, ψάρι μπουρδέτο, ψάρι σαβόρο αλλά και φριγαδέλι, με τη συνοδία καντάδων ή δημοτικών τραγουδιών! Γευτείτε την παραδοσιακή γλυκιά λαδόπιτα, και την γλυκιά κολοκυθόπιτα με σταφίδες. Κι αν βρεθείτε εκεί στις 7 Αυγούστου, πάτε στο πανηγύρι του Αγίου Δονάτου, σε υψόμετρο 950 μέτρων, για να δοκιμάσετε τις περίφημες φακές Εγκλουβής, που καλλιεργούνται εδώ με τον ίδιο σπόρο από το 1717, από 40 οικογένειες. Ειδικά για το πανυγήρι μαγειρεύονται σε μεγάλα καζάνια από τις γυναίκες του χωριού στο πλάτωμα με τα μεγάλα πηγάδια πάνω από το χωριό.\nΒέβαια, πριν φύγετε θα αγοράσετε τοπικά προϊόντα (μαντολάτο, ντόπιο αυγοτάραχο, σαλάμι αέρος, τις περίφημες φακές Εγκλουβής, σουμάδα (από πικραμύγδαλα, ζάχαρη και ανθόνερο), ροζολί (χωνευτικό λικέρ με κανέλα και πορτοκάλι), κ.α.).\nΚαι μην ξεχάσετε τα κρασιά της: Δύο εκλεκτές ποικιλίες, το βερτζαμί και η βαρδέα, καλλιεργούνται αποκλειστικά στη Λευκάδα και παράγουν υπέροχα κρασιά για απαιτητικούς ουρανίσκους. Και σίγουρα θα φύγετε με επιπλέον αποσκευές!\nΟπουδήποτε κι αν θέλετε να περάσετε τις διακοπές σας, η GAP Vassilopoulos Travel έχει τη λύση.


18.05.2010 | 17:58\nΗ κουζίνα των Γερουλάνων\nΣτις αρχές του προηγούμενου αιώνα, στους Τράχωνες, στους πρόποδες του Υμηττού βρισκόταν ένα μεγάλο κτήμα. Εκεί, 75 χρόνια τώρα, στέκεται ένα σπίτι ανάμεσα σε λεμονιές, πορτοκαλιές και μεγάλα κυπαρίσσια. Το κτήμα μοιάζει με σκηνικό: ένας ελαιώνας, μελίσσια που βγάζουν τρεις τόνους μέλι, πτηνοτροφείο, άλογα, μποστάνι με λαχανικά, στάβλος με αγελάδες που παράγουν 15 κιλά γάλα την ημέρα, 300 πρόβατα και κάπου ανάμεσα, σαν στολίδι, ένα εκκλησάκι του 11ου αιώνα. Το 1922 ένα μέρος του παραχωρήθηκε στο κράτος για να φιλοξενήσει πρόσφυγες της Μικράς Ασίας, οι οποίοι συμβίωσαν και δούλευψαν για χρόνια με τους ιδιοκτήτες. Ένα νιόπαντρο ζευγάρι μετακομίζει εκεί το 1929, είναι η Δέσποινα και ο Ιωάννης Γερουλάνος. Εκείνη τελείωσε την οικοκυρική σχολή στη Ζυρίχη κι εκείνος σπούδασε γεωπόνος στη Γερμανία. Ο Γεώργος, ο Μαρίνος (πατέρας του Παύλου, σημερινού υπουργού Πολιτισμού), ο Στέφανος και ο Νίκος, τα παιδιά τους, γεννήθηκαν λίγα χρόνια αργότερα. Εδώ αναπτύχθηκε η στενή σχέση της οικογένειας με τη γη και την κουζίνα. Το κτήμα στήθηκε σαν μια πρώιμη βιολογική φάρμα, πολυδυναμική, έτσι ώστε να επιβιώνει σε άσχημες χρονιές κάποιων προϊόντων, και αρκούντως παραγωγική, ώστε να φτιαχτεί το «Εργοστάσιο γαλακτοκομίας Τράχωνες».\nΗ οικοδέσποινα Δέσποινα Γερουλάνου υπήρξε δεινή μαγείρισσα. Το σπίτι ανοίγει σε μεγάλες γιορτές, όπως τα Χριστούγεννα, όπου φτιαχνόταν βασιλόπιτα μεγάλη σαν ρόδα άμαξας και το τραπέζι στολιζόταν με κρύσταλλα και πορσελάνες. Τα Εισόδια της Θεοτόκου ισοδυναμούν με γιορτή της συγκομιδής και η Καθαρή Δευτέρα συνοδεύεται με αυστηρή νηστεία και μ’ ένα γιορτινό μεγάλο εορταστικό μπουφέ: ντολμαδάκια γιαλατζί, γίγαντες πλακί, πατατοσαλάτα, σαλάτα πατζάρια, κουνουπίδι, ταραμοσαλάτα, χαλβά και κρασί. Το κελάρι ήταν γεμάτο γυάλινα βάζα με κονσερβοποιημένα λαχανικά και μαρμελάδες. Στην καθημερινότητα, όταν η οικογένεια μαζευόταν γύρω από το τραπέζι, «εκείνα που αγαπούσαμε πολύ ήταν τα αγκιναράκια και λατρεύαμε τις τάρτες» γράφει ο ένας γιος, ο Γεώργος, στο βιβλίο του «Το κουταλάκι όμως δεν έσπασε...» (εκδ. Γκοβόστη), αλλά «αυτό που υπήρχε σε αφθονία στο κτήμα ήταν τα κολοκυθάκια μας» λέει ο Στέφανος, «ακόμα θυμάμαι τη γεύση τους, ήταν πολύ μικρά σε μέγεθος, πάρα πολύ φρέσκα και κυρίως άφθονα». Η Δέσποινα Γερουλάνου για να σπάσει τη μονοτονία είχε εφεύρει 101 κολοκυθοσυνταγές. Οι 65 από αυτές βρίσκονται στο βιβλίο «Συνταγές με κολοκυθάκια» (εκδ. Γκέμμα), εκείνη το εικονογραφεί και εκεί βρίσκεται κι ένα τμήμα του ημερολογίου της που αφορά το κτήμα και τους ανθρώπους του. Είναι ίσως το πιο «χειροποίητο» βιβλίο μαγειρικής. Συνταγές για ωμά, βραστά, σούπα, στο φούρνο, με κιμά, γιαχνί, πλακί, τηγανητά, γεμιστά, παπουτσάκια. Το κάθε κολοκύθι μοιάζει διαφορετικό από το άλλο. Η μία συνταγή προϋποθέτει κολοκύθια 3-5 εκατοστών, σε άλλες χρειάζονται τα μεγάλα των 16 εκατοστών. Όλα χρησιμοποιούνται, οι ανθοί και τα βλαστάρια. Τα κολοκύθια μοιάζουν ζωντανά και με προσωπικότητα, ειδικά όταν μας προτρέπει «να μην τα τραυματίσουμε και να χρησιμοποιούμε αρκετό λεμόνι γιατί τους πάει». Παραδίδει μαθήματα οικιακής οργάνωσης και μια αφήγηση σπάνια γύρω από τα στιγμιότυπα μιας αστικής οικογένειας του 20ού αιώνα. Τα κολοκυθάκια γράφει «μπορούν να εξάψουν τη φαντασία κάθε καλού μάγειρα ή μαγείρισσας, πάντα είναι νόστιμα και ζεσταίνονται εύκολα εάν περισσέψουν» ακόμα κι αν ο άνδρας της είχε τις αντιρρήσεις του, λέγοντας ότι «τα κολοκύθια μένουν πάντα κολοκύθια χωρίς μεγάλο γευστικό ενδιαφέρον», τα πιάτα γυρίζουν πάντα άδεια στη κουζίνα.\nΤι απέγινε το κτήμα; Ο πόλεμος κατέστρεψε ένα μεγάλο μέρος του, καθώς ο ελαιώνας χρησιμοποιήθηκε από τους Γερμανούς για να κρύψουν πυρομαχικά. Το 1951 το ηλεκτρικό φως έφτασε μέχρι το κτήμα, μαζί με όλες τις ανέσεις, αλλά η παραγωγή είχε ήδη αρχίσει να φθίνει. Το «Εργοστάσιο γαλακτοκομίας Τράχωνες» καταστράφηκε και τα μηχανήματα πουλήθηκαν στη γαλακτοβιομηχανία ΕΒΓΑ. «Ο μεγάλος υπαίτιος ήταν η υψηλή φορολογία και κυρίως η κακοδαιμονία του ελληνικού κράτους» μας λέει ο Στέφανος Γερουλάνος. Τι έχει μείνει; Οι ανέμελες αναμνήσεις στη φύση, αλλά και κάτι ακόμη πιο ισχυρό, οι γευστικές μνήμες. A


Εκατοντάδες περιστατικά κατέγραψε το αστυνομικό δελτίο τον περασμένο μήνα | Η ΡΟΔΙΑΚΗ\nΕκατοντάδες περιστατικά κατέγραψε το αστυνομικό δελτίο τον περασμένο μήνα\nΑπό κακουργήματα μέχρι πταίσματα και παραβάσεις του ΚΟΚ\nΗμερομηνία 13/07/18 11:35\nΤη δραστηριότητα που είχαν οι αστυνομικές υπηρεσίες της περιοχής μας κατά τη διάρκεια του προηγούμενου μήνα, έδωσε χθες στη δημοσιότητα η Ελληνική Αστυνομία.\nΣύμφωνα με τα στοιχεία αυτά, κατά τη διάρκεια του μηνός Ιουνίου του έτους 2018, από τις Αστυνομικές Υπηρεσίες της Γενικής Περιφερειακής Αστυνομικής Διεύθυνσης Νοτίου Αιγαίου (Διευθύνσεις Αστυνομίας Κυκλάδων, Α' και Β' Δωδεκανήσου):\nΓια κλοπή-διάρρηξη: -19-\nΓια ναρκωτικά: -46-\nΓια πλαστογραφία - απάτη: -36-\nΓια καταδιωκτικά έγγραφα – Εντάλματα σύλληψης: -26-\nΓια παράνομη είσοδο-διαμονή αλλοδαπών στη χώρα: - 95-\nΓια διακίνηση λαθρομεταναστών: -1-\nΓια ενδοοικογενειακή βία: - 5-\nΓια παραβάσεις του Γενικού Οικοδομικού Κανονισμού: -21-\nΓια παραβάσεις σε Καταστήματα Υγειονομικού Ενδιαφέροντος: -37-\nΓια εξώθηση ανηλίκου σε επαιτεία: -1-\nΓια παρεμπόριο - λαθρεμπόριο: -13-\nΓια λοιπά αδικήματα-παραβάσεις: -241-\nΕξιχνιάσθηκαν μεταξύ άλλων (298) υποθέσεις και ειδικότερα:\nΠλαστογραφίας - Απάτης: -9-\nΗρωίνη: -1- κιλό και -667- γραμμάρια\nΚοκαΐνη: -106- γραμμάρια\nΚάνναβη: -5- κιλά και -576- γραμμάρια\nΔενδρύλλια κάνναβης: -81-\nΝαρκωτικά δισκία: -685-\nΕκρηκτικές ύλες: -10- κιλά και -641- γραμμάρια\nΠλαστά έγγραφα: -231-\nΕίδη παρεμπορίου: -2.619-\nΕίδη λαθρεμπορίου: -5- κιλά αδασμολόγητος καπνός\nΒρέθηκαν κλεμμένα μεταφορικά μέσα (αυτοκίνητα – δίκυκλα): Υπενθυμίζονται ενδεικτικά, σημαντικές υποθέσεις που εξιχνιάστηκαν:\n- Την 01.06.2018 στη Σύμη, συνελήφθη 46χρονος ημεδαπός, κατηγορούμενος για καλλιέργεια δενδρυλλίων κάνναβης. Εκριζώθηκαν και κατασχέθηκαν -40- δενδρύλλια κάνναβης ύψους από 60 έως 110 εκατοστά.\n- Την 05.06.2018 στη Λέρο, συνελήφθη 37χρονος αλλοδαπός για κατοχή λαθραίων καπνικών προϊόντων. Κατασχέθηκαν -5- κιλά καπνού χωρίς ειδική ταινία φορολόγησης.\n- Την 05.06.2018 στη Ρόδο, συνελήφθη 42χρονος ημεδαπός για κατοχή κοκαΐνης με σκοπό τη διακίνηση. Κατασχέθηκαν -40,6- γρ. κοκαΐνης, ζυγαριά ακριβείας, 1.000€ κ.α..\n- Την 06.06.2018 στη Ρόδο, συνελήφθη 35χρονος αλλοδαπό ο οποίος διακινούσε συστηματικά μεγάλες ποσότητες ναρκωτικών ουσιών στις περιοχές Ιαλυσός και Κρεμαστή. Ο δράστης χρησιμοποίησε διαμέρισμα «καβάτζα», στο οποίο απέκρυπτε και συσκεύαζε τα ναρκωτικά προς διαμοιρασμό. Κατασχέθηκαν πάνω από -5,1- κιλά κάνναβη, πάνω από 1,5 κιλά ηρωίνη, -64- γρ. κοκαΐνη, -4- ζυγαριές, Ι.Χ.Ε. αυτοκίνητο κ.α..\n- Την 12.06.2018 στην Κω, συνελήφθη 48χρονος διωκόμενος με ευρωπαϊκό ένταλμα σύλληψης για διάπραξη διακεκριμένης κλοπής την 07.04.2016 στη Ρουμανία.\n- Την 13.06.2018 στη Ρόδο, συνελήφθη 39χρονη διωκόμενη για υπόθεση απόπειρας εκβίασης, οπλοκατοχή και αντίσταση. Σε βάρος της εκκρεμούσε ποινή κάθειρξης πάνω από -5- έτη.\n- Την 13.06.2018 στη Ρόδο, συνελήφθησαν άμεσα δυο γυναίκες για κλοπή κοσμημάτων από χρυσοχοείο. Οι δράστιδες είχαν μεταβεί στο νησί έχοντας σκοπό τη διάπραξη κλοπών με τη μέθοδο της απασχόλησης. Επιπλέον, εξιχνιάστηκαν άλλες δυο παρόμοιες υποθέσεις. Τα αφαιρεθέντα κοσμήματα κατασχέθηκαν και αποδόθηκαν στον δικαιούχο.\n- Την 13.06.2018 στην Κω, συνελήφθη 43χρονος διωκόμενος για ληστείες από κοινού κατά συρροή που διαπράχθηκαν το 2011 και 2001 στις Αχαρνές και το Περιστέρι Αττικής, αντίστοιχα. Σε βάρος του εκκρεμούσε με ποινή κάθειρξης πάνω από -8- έτη.\n- Την 14.06.2018 στη Λέρο, συνελήφθησαν δυο ημεδαποί, κατηγορούμενοι για κλοπή χάλκινων υλικών.\nΕξιχνιάστηκαν -5- περιπτώσεις κλοπής. Η δικογραφία που σχηματίστηκε περιλαμβάνει ακόμη δύο συνεργούς τους, καθώς και μια γυναίκα για παραμέληση εποπτείας ανηλίκου.\n- Την 14.06.2018 στη Νάξο, συνελήφθη 41χρονος διωκόμενος για υπόθεση ζωοκλοπής και ζωοκτονίας που διαπράχθηκε τον Μάιο του 2013 στη Νάξο. Σε βάρος του εκκρεμούσε ποινής κάθειρξης πάνω από -6- έτη.\n- Την 15.06.2018 στη Ρόδο, συνελήφθη 52χρονος ημεδαπός για παράνομη κατοχή αρχαίων αντικειμένων και ναρκωτικών ουσιών. Κατασχέθηκαν -19- αρχαία νομίσματα, αυτοσχέδιο τσιγάρο κάνναβης κ.α..\n- Την 15.06.2018 στη Ρόδο, συνελήφθη 47χρονος ημεδαπός για καλλιέργεια δενδρυλλίων κάνναβης και παράνομη οπλοκατοχή. Κατασχέθηκαν -19- φυτά κάνναβης, αεροβόλο πιστόλι, φυσίγγια και -3- μαχαίρια.\n- Την 18.06.2018 στη Ρόδο, εξιχνιάστηκε υπόθεση διακίνησης ναρκωτικών ουσιών. Η δικογραφία που σχηματίσθηκε περιλαμβάνει τρεις ημεδαπούς ηλικίας 24, 20 και 19 ετών, για κατοχή, προμήθεια και διακίνηση ναρκωτικών. Κατασχέθηκαν -62- γρ. κάνναβης, ζυγαριά ακριβείας, -358 €- κ.α..\n- Την 22.06.2018 στη Λέρο, συνελήφθη στη 43χρονος ημεδαπός, ο οποίος διακινούσε ναρκωτικές ουσίες. Κατασχέθηκαν -145- γρ. ηρωίνης, -130- γρ. κάνναβης, -3.000-€.\n- Την 25.06.2018 στη Ρόδο, συνελήφθη 32χρονος αλλοδαπός για καλλιέργεια δενδρυλλίων κάνναβης. Ο δράστης είχε αναπτύξει καλλιέργεια κάνναβης σε ειδικά διαμορφωμένο δωμάτιο του σπιτιού του. Κατασχέθηκαν -6- δενδρύλλια κάνναβης και εξοπλισμός υδροπονικής καλλιέργειας.\n- Την 28.06.2018 στη Ρόδο, συνελήφθησαν τρία άτομα για παράνομη πώληση «αερίου γέλιου». Οι δράστες λειτουργούσαν καταστήματα νυχτερινής διασκέδασής προσφέροντας προς πώληση και χρήση υποξείδιο του αζώτου. Κατασχέθηκαν -5- φιάλες νοσοκομειακού τύπου που περιείχαν υποξείδιο του αζώτου και πληθώρα μπαλονιών.\n- Την 28.06.2018 στη Ρόδο, συνελήφθη 24χρονος αλλοδαπός για συμμετοχή σε βιασμό κατά συναυτουργία και κατ’ εξακολούθηση. Ο 24χρονος φέρεται να συμμετείχε στον εξαναγκασμό δύο αλλοδαπών γυναικών σε σεξουαλικές πράξεις με αγνώστους συνεργούς του, που διαπράχτηκαν σε παραλία στην πόλη της Ρόδου.\n- Την 28.06.2018 στην Πάρο, συνελήφθη 36χρονος ημεδαπός για εγκατάλειψη ζωών συντροφιάς, με συνέπεια τον θάνατο ενός εξ αυτών.


Diversey: Η Sealed Air Diversey Care θριαμβεύει στα Βραβεία Καινοτομίας στο Άμστερνταμ\nΗ Sealed Air Diversey Care, κέρδισε το πρώτο διεθνώς αναγνωρισμένου κύρους Βραβείο Καινοτομίας στο Άμστερνταμ στα πλαίσια της Έκθεσης ISSA/INTERCLEAN 2016, της μεγαλύτερης έκθεσης για τον επαγγελματικό καθαρισμό στην Ευρώπη. Η εταιρεία θριάμβευσε σε έναν άκρως ανταγωνιστικό διαγωνισμό ανάμεσα σε ένα ρεκόρ συμμετοχών από 109 καταχωρήσεις.\nΤο βραβείο αυτό αναγνωρίζει τα πρωτοποριακά προϊόντα και υπηρεσίες στον κλάδο του επαγγελματικού καθαρισμού και υγιεινής. Η συλλογή μιας σειράς δεδομένων σε πραγματικό χρόνο –Augmented Reality– μέσω του Suma® Revoflow® με μια έξυπνη εφαρμογή για κινητά τηλέφωνα και tablets, κέρδισε την πρώτη θέση στην κατηγορία ‘Management, Training Solutions and Related Products’, και στη συνέχεια το συνολικό βραβείο. Το Suma® Revoflow® app, είναι μια εφαρμογή όπου ο χρήστης έχει τη δυνατότητα να εκπαιδεύει τον εαυτό του, να επιλύει μόνος του τυχόν βλάβες και να λαμβάνει υποστήριξη από μακριά μέσω τη καταχώρησης του αιτήματός του απευθείας στην Diversey Care.\nΤο βραβείο ψηφίστηκε από μια επιτροπή διακεκριμένων συντακτών και εκδοτών της Ευρώπης και της Βορείου Αμερικής όπως οι Michelle Marshall, Αρχισυντάκτρια του Περιοδικού European Cleaning, Reinhard Knittler, Εκδότης του Reinigungs Markt και Pierre Deschamps, Αρχισυντάκτης του Batiment Entretien.\nΗ κατάκτηση αυτού του βραβείου δεν αποτελεί την πρώτη αναγνώριση της Diversey Care, καθώς η εταιρεία έχει αναγνωριστεί πρόσφατα για τις καινοτομίες της, κερδίζοντας δύο Βραβεία Καινοτομίας στην περσινή έκθεση ISSA/INTERCLEAN που πραγματοποιήθηκε στο Λας Βέγκας, στη Βόρειο Αμερική.\nΗ Dr. Ilham Kadri, Πρόεδρος της Diversey Care, σχολίασε τη νίκη αυτή με τα εξής λόγια: “Είναι μεγάλη τιμή που παίρνουμε αυτό το βραβείο, καθώς για τις καινοτομίες αυτές ψήφισαν ηγετικά στελέχη του κλάδου. Το να παίρνουμε αυτό το πολυπόθητο βραβείο, αποδεικνύει πόσο μεγάλη επίδραση έχει στον κλάδο του καθαρισμού και της υγιεινής η σύνδεση του καθαρισμού με την ηλεκτρονική μας πλατφόρμα Internetof Clean. Ανυπομονoύμε να συνεχίσουμε να εκπλήσσουμε τους πελάτες μας – καθώς επίσης και τους παρατηρητές των τάσεων και το ευρύτερο κοινό – με τις μελλοντικές καινοτομίες της Diversey Care ”.\nH Diversey Care αποτελεί τμήμα της Sealed Air Corp., ηγέτη στην ασφάλεια τροφίμων, την υγιεινή των εγκαταστάσεων και στην προστασία των προϊόντων.\nΓια περισσότερες πληροφορίες σχετικά με τη Diversey Care, παρακαλούμε επισκεφθείτε την ιστοσελίδα www.sealedair.com ή ακολουθήστε μας στο Linked In, Facebook και Twitter.


Hotel Estrela da Agua Fria Sao Paulo, Ξενοδοχείο null. Περιορισμένη προσφορά !\n« Επιστροφή Hotel Estrela da Agua Fria\nΔείτε κι άλλες φωτογραφίες Επιβεβαίωση τιμών και διαθεσιμότητας : Hotel Estrela da Agua Fria: Check in :\nΔείτε τις τιμές Hotel Estrela da Agua Fria - Περιγραφή Οικογενειακό ξενοδοχείο δύοΔιαβάστε τη συνέχεια\nαστέρων , θα σας προτείνει όλες τις ανέσεις, όπως n.a.. Βρίσκεται στα βόρεια , 15 λεπτά απόσταση με αυτοκίνητο από το κέντρο της πόλης. Αυτό το ξενοδοχείο βρίσκεται στην διεύθυνση Av Agua Fria, 663/667 και είναι η ιδανική βάση για να γνωρίσετε τα αξιοθέατα της πόλης, είτε θα μείνετε για λίγες μέρες είτε η διαμονή σας είναι μεγαλύτερη. Θα φτάσετε στο αεροδρόμιο Guarulhos σε 34 λεπτά με αυτοκίνητο (το αεροδρόμιο βρίσκεται στα 17 χιλιόμετρα από το ξενοδοχείο).\nHotel Estrela da Agua Fria παροχές και υπηρεσίες\n12 λεπτά με αυτοκίνητο από το κέντρο, αυτό το ξενοδοχείο βρίσκεται στα βορειο-ανατολικά της πόλης, στην διεύθυνση Santana. Είναι ιδανικό για να εξερευνήσετε το κέντρο και τα περίχωρα της πόλης.Το ξ\nΒρίσκεται στα βόρεια , 25 λεπτά απόσταση με αυτοκίνητο από το κέντρο της πόλης. Αυτό το ξενοδοχείο βρίσκεται 3,9 km -\nΕπιβεβαίωση τιμών και διαθεσιμότητας : Hotel Estrela da Agua Fria: Check in :


Κι απ’ τα δάκρυα βγαλμένη των Ελλήνων… – Αντίβαρο\nPosted on : 18 March 2009 By admin\n«Στον τόπο που κρεμούσαν οι καπεταναίοι τ’\nάρματα, κρεμούν οι γύφτοι τα νταούλια». Αυτή η παροιμία μου έρχεται στο νου,\nόταν πλησιάζουν οι μέρες της μεγάλης γιορτής του Γένους, το «άφραστον θαύμα»\nτης Επανάστασης του ’21. Σκαλίζω στο χαρτί τα ονόματα των ηρώων που μας\nνεκρανάστησαν και ντρέπομαι για την σημερινή κατάντια μας.\nΤότε ξεσηκώθηκε το\nΓένος, λέξη που μοσχοβολά, θυμίζει εκείνο τον νεκρώσιμο ψαλμό της Αυτοκρατορίας\nμας «σώπασε κυρά Δέσποινα και μην πολυδακρύζεις/ πάλε με χρόνια με καιρούς πάλε\nδικά μας θα ‘ναι», ψαλμός χαρμολύπης, με μιαν επωδό γεμάτη αναστάσιμη πίστη.\nΈπεσε η Πόλις και έλαμψε το Γένος. «Πάντα τα ένδοξα ημών κατέπεσαν», θρηνολογεί\nο χρονογράφος. Χάθηκαν τα ένδοξα, αλλά προβάλλει η «Πονεμένη Ρωμιοσύνη», το\nΓένος. Στον τόπο του θνητού Αυτοκράτορα, ανακηρύσσει ευθύς νέο Αυτοκράτορα,\nαθάνατο: Τον μαρμαρωμένο Βασιλιά. Και για θρόνο του υψώνει έναν τάφο. Και πού\nτοποθετεί αυτόν τον ταφόθρονο; Στην βεβηλωμένη της Ορθοδοξίας Ακρόπολη, κάτω\nαπό τους θόλους της Αγιά – Σοφιάς. Η Ορθόδοξη Εκκλησία, ο Κυρηναίος του Γένους,\nσηκώνει τον σταυρό της αιχμαλωσίας. Γι’ αυτό την σημαία του Εικοσιένα κρατά\nένας δεσπότης και κάτω απ’ τα «ματωμένα ράσα» γονατισμένοι οι ξακουστοί\nΤι να γράψω για το Εικοσιένα, απορώ και εξίσταμαι; Θυμάμαι εκείνον\nτον σπαρακτικότατο ψαλμό του Σολωμού, την «Γυναίκα της Ζάκυθος». «Και εσυνέβηκε\nαυτές τις ημέρες όπου οι Τούρκοι επολιορκούσαν το Μεσολόγγι…». Και τα επόμενα\nλόγια του ποιητή του Γένους, ένα – ένα αραδιασμένα, είναι σαν τις ψηφίδες, που\nσυνταίριαζαν οι μεγάλοι μάστοροι του Βυζαντίου, για να ιστορήσουν το Πάθος.\nεδώ στη Μακεδονία, δίπλα στο υπερφίαλο ξέφτι, που καμώνεται πως είναι κράτος\nαλεξανδρινό, πρέπει να σταλάξω στις καρδιές των μαθητών μου κάτι από εκείνα τα\nδοξασμένα χρόνια. Ας μείνουν στην άκρη για λίγο οι γραμματικές και οι δεκαδικοί\nΨάχνω κείμενα, άνθη μυρίπνοα των αγωνιστών, για να αναπληρώσω και τα σχολικά\nψευτίσματα. Εξάλλου, τέτοιες μέρες – «εθνικής ανατάσεως» τις έλεγαν παλιά –\nβρίσκουν ευκαιρία τα απολειφάδια του προοδευτισμού, να εξεμέσουν τα δηλητήριά\nΚαι μέσα στα σχολεία ιδίως, όπου βάζουν τους μαθητές να τραγουδούν και να\nαπαγγέλουν ειρηνόφιλες, φραγκολεβαντίνικες μουρμούρες. («Μακάριοι οι\nειρηνοποιοί» και όχι οι ειρηνόφιλοι). «Το κακό θα σας έρθει από τους\nδιαβασμένους», κανοναρχούσε ο Πατροκοσμάς. Δεν έλεγε μορφωμένους. Ο λαός μας\nτους διαβασμένους, τους ονόμαζε πολύξερους, ενώ τους μορφωμένους, γνωστικούς.\nΟύτε τον «Θούριο» δεν διδάσκουμε πια….Διαβάζω το «ως πότε παλικάρια», για το\nοποίο γράφει ο Ρίζος Νερουλός, «εγώ ο ίδιος, παριστάμενος κάποτε εις μιαν\nδιασκέδασιν Τούρκων υπουργών, τους ήκουσα να διατάσσουν τους Έλληνας μουσικούς\nνα τραγουδήσουν τον Θούριον…ο ήχος ήρεσεν τόσον εις τους Τούρκους, ώστε είχον\nαποστηθίσει τας πρώτας λέξεις χωρίς να λάβουν ποτέ περιέργειαν να πληροφορηθούν\nτην έννοιάν των…».\nΔιασώζει ο Γάλλος φιλόλογος και ιστορικός Κ. Φωριέλ, στο\nβιβλίο του «τα δημοτικά τραγούδια της νεωτέρας Ελλάδος», κάτι το εξαιρετικό. Αξίζει\nνα διαβαστεί. (Από το περιοδικό «Γνώσεις», εκδ. 1953). «Το 1817 ένας φίλος μου\nταξίδευε στη Μακεδονία με την συνοδεία ενός καλόγερου. Όταν έφτασαν σ’ ένα\nχωριό, του οποίου το όνομα δεν συγκράτησε, σταμάτησαν για ανάπαυση σ’ ένα\nαρτοπωλείο, το οποίο ήταν συγχρόνως και το πανδοχείο της περιοχής. Ένα νέο\nπαιδί, ένας Ηπειρώτης, τράβηξε την προσοχή τους. Το παράστημά του ήταν\nπερήφανο, με όψη αγέρωχης ομορφιάς, του οποίου τα μπράτσα, οι γυμνές κνήμες, το\nστήθος, έδιναν τον τύπο της κομψότητας και του σφρίγους. Παρατήρησε με προσοχή\nτους δύο ταξιδιώτες και στρεφόμενος στον λαϊκό, τον ρώτησε: Ξέρεις να\nδιαβάζεις; Εκείνος συγκατάνευσε και ο νεαρός Ηπειρώτης τον παρακάλεσε να τον\nακολουθήσει σε γειτονικό αγρό. Κάθισαν σ’ έναν σωρό από πέτρες. Το παιδί τότε\nέβαλε το χέρι του στον κόρφο του και έβγαλε κάτι, που ήταν δεμένο μ’ έναν\nσπάγκο. Ήταν ένα μικρό βιβλίο, ο Θούριος του Ρήγα. Το δίνει στον ξένο και τον\nπαρακαλεί να του το διαβάσει. Ο ταξιδιώτης το πήρε και άρχισε να το απαγγέλει\nμε στόμφο. Ύστερα από λίγα λεπτά σήκωσε τα μάτια του και έμεινε έκπληκτος».\n(Συνεχίζω στην καθαρεύουσα). «Ο ακροατής του δεν ήτο πλέον ο ίδιος άνθρωπος. Το\nπρόσωπόν του εφαίνετο φλογισμένον και όλα τα χαρακτηριστικά του απέδιδον\nέξαρσιν. Τα μισοανοικτά του χείλη εδονούντο. Χείμαρρος δακρύων έπιπτεν από τα\nμάτια του, ενώ το σκιώδες στήθος του εταράσσετο και συνεσπάτο». «Για πρώτη φορά\nακούς να σου διαβάζουν το βιβλιαράκι αυτό; ρωτά ο ταξιδιώτης. Όχι, του απαντά\nσκουπίζοντας τα μάτια του με την ανάστροφη της παλάμης του. Το έχω ακούσει\nπολλές φορές. Παρακαλώ τους διαβάτες και μου το διαβάζουν συχνά… Και πάντοτε\nκλαις; Ναι, πάντοτε…» Τι να πεις γι’ αυτό το ανεκλάλητο μεγαλείο; Το Γένος με\nδάκρυα στα μάτια, κάνοντας το σταυρό του, αξιώθηκε την ελευθερία του.\n«Ήταν μια εκκλησιά εις τον δρόμον και το\nκαθισιό μου ήταν όπου έκλαιγα την Ελλάς: Παναγία μου, βοήθησε και τούτην την\nφοράν τους Έλληνες διά να εμψυχωθούν. Και επήρα ένα δρόμο κατά την Πιάνα. Εις\nτον δρόμον απάντησα τον ξάδελφόν μου Αντώνιον, του Αναστάση Κολοκοτρώνη, με\nεφτά ανιψίδια μου, εγινήκαμε εννιά, και το άλογό μου δέκα∙ εγώ ήμουν και χωρίς\nντουφέκι». Εννιά και ένα άλογο, άοπλοι, με την ευχή της Παναγίας, εκάμαμε την\nΕπανάσταση, γράφει ο Κολοκοτρώνης. Και πάλι δάκρυα για την… Ελλάς. Τι εκπληκτικό!\nΑπό την οιμωγή της Άλωσης, «σώπασε Κυρά- Δέσποινα», μέχρι την αγιασμένη\nΕπανάσταση, το Γένος «πολυδακρύζει», έτσι όπως του δίδασκαν οι Γεροντάδες του.\n«Ο βουλόμενος αναστήναι…οφείλει δάκρυσι και στεναγμοίς…νύκτωρ και μεθ’ ημέραν\nζητείν την του Θεού βοήθειαν και θείαν αντίληψιν». («Φιλοκαλία», τομ. Α΄). Αυτά\nτα δάκρυα μας έσωσαν. Υπάρχουν κι άλλα, πικροδάκρυα για τις σημερινές προκοπές\nμας. Είναι του Σολωμού. Θρήνος και παραίνεση μαζί. Γράφει το 1842 σε γράμμα του\nστον Τερτσέτη, τη μέρα του Ευαγγελισμού, λόγια που εξεικονίζουν και τη σημερινή\nΕλλάδα: «Είναι είκοσι ένα χρόνια που σαν σήμερα η Ελλάδα έσπασε τις αλυσίδες. Η\nμέρα αυτή του Ευαγγελισμού είναι μέρα για χαρά και για δάκρυα. Χαρά για τα\nμελλούμενα, δάκρυα για την σκλαβιά την περασμένη. Και για το σήμερα τι να πω; Η\nδιαφθορά είναι τόσο γενική κι έχει ρίζες τόσο βαθιές που σε κάνει να σαστίζεις.\nΜόνο όταν τα αίτια της διαφθοράς εξολοθρευτούν πέρα ως πέρα, θα μπορέσουμε να\n‘χουμε μια ηθική αναγέννηση. Τότε το μέλλον μας θα είναι μεγάλο, όταν όλα\nστηριχτούν στην ηθική, όταν θριαμβεύσει η δικαιοσύνη, όταν τα γράμματα\nκαλλιεργηθούν όχι για μάταιη επίδειξη,\nπαρά για όφελος του λαού, που έχει ανάγκη από παιδεία και από μόρφωση εθνική.\nΤότε θα έχουμε – ή μάλλον θα έχουν τα παιδιά μας – μια ηθική αναγέννηση και το\nμέλλον της πατρίδας μας θα είναι μεγάλο».\nδημοσιεύεται στην εφ. «ΓΝΩΜΗ» Κιλκίς\nΠικραμένες σκέψεις για την Άλωση του 1204 10 seconds ago\nΧωρισμός του κράτους από την κυβέρνηση 58 seconds ago\nΗ Πραγματικότητα – Η αισθηματική σφαίρα και ο Ρεαλισμός 1 minute, 6 seconds ago\nΕπιστολή στον Υπουργό ΕΠΘ: Μουσική Παιδεία και Πολιτική Παιδείας 1 minute, 13 seconds ago\n«Κίνημα πολιτών» από στόμα σε στόμα 1 minute, 22 seconds ago\nΨηφιακοί πόλεμοι 3 minutes, 20 seconds ago


tag “Ο ΙΜΠΡΑΗΜ τον ΜΑΣΤΙΓΩΝΕ κ’ Ο ΓΥΦΤΟΣ ΤΟΝ ΠΟΤΙΖΕ ΗΔΟΝΗ”. ΦΟΒΕΡΕΣ ΑΠΟΚΑΛΥΨΕΙΣ για τον αντιπρόεδρο του ΣτΕ Παν. Ευστρατίου κ’ τα ΣΕΞΟ-ΠΑΡΤΙ με αλλοδαπούς επιβήτορες και χρήση ΚΟΚΑΪΝΗΣ. Ο ΚΟΥΛΗΣ και ο υπουργός Τσιάρας, ΘΑ ΤΟΝ ΕΚΑΝΑΝ ΠΡΟΕΔΡΟ ΤΟΥ ΣτΕ! “ΣΥΖΟΥΣΕ” Tεύχος 2069, 6 χρόνια και 11 μήνες αυτόνομης , ανεξάρτητης κυκλοφορίας, με αποκλειστικά αφεντικά το Λαό και το Έθνος. Σε αυτούς λογοδοτούμε και μόνον εν ονόματί τους. Απέναντι σε μια ξενήλατη κυβέρνηση ανδρεικέλων, σε ένα καθεστώς Ερντογανισμού με περιβραχιόνια νεοαλβανισμού , Εμβέρ Χότζα. Μια κυβέρνηση άκρως επικίνδυνη και δολοφονική για τον ακηδεμόνευτο Τύπο, τους ελεύθερους δημοσιογράφους και τις […] share save\nΕπίθεση από αντιεξουσιαστές δέχθηκε, πριν από λίγο, το φυλάκιο του κτιρίου διοίκησης της Πρυτανεία...\nΑΠΘ: Επίθεση αντιεξουσιαστών στο φυλάκιο του κτιρίου διοίκησης Επίθεση από αντιεξουσιαστές δέχθηκε, πριν από λίγο, το φυλάκιο του κτιρίου διοίκησης της Πρυτανεία...\nΣυγκέντρωση εργαζομένων έξω από το Hilton (Βίντεο)\nΤο Hilton αλλάζει χέρια και οι εργαζόμενοι βρέθηκαν έξω από αυτό προκειμένου να διαμαρτυρηθούν για τις αλλαγές που γίνονται και θα βρεθούν στον δρόμο.. Δείτε βίντεο από τη συγκέντρωση:\nΣυγκέντρωση εργαζομένων έξω από το Hilton (Βίντεο) Το Hilton αλλάζει χέρια και οι εργαζόμενοι βρέθηκαν έξω από αυτό προκειμένου να διαμαρτυρηθούν για τις αλλαγές που γίνονται και θα βρεθούν στον δρόμο.. Δείτε βίντεο από τη συγκέντρωση:\nΜπαρτσελόνα: Μπαίνει για χειρουργείο ο Ουμτιτί\nΗ ατυχία χτύπησε για ακόμα μια φορά την «πόρτα» του Σαμουέλ Ουμτιτί, καθώς ο Γάλλος στόπερ υπέστη κάταγμα στον πέμπτο μετατάρσιο και θα περάσει άμεσα την πόρτα του χειρουργείου.\nΜπαρτσελόνα: Μπαίνει για χειρουργείο ο Ουμτιτί Η ατυχία χτύπησε για ακόμα μια φορά την «πόρτα» του Σαμουέλ Ουμτιτί, καθώς ο Γάλλος στόπερ υπέστη κάταγμα στον πέμπτο μετατάρσιο και θα περάσει άμεσα την πόρτα του χειρουργείου.\nΗ κυρία Μάνδρου συνήγορος των “ανθρώπων που μαζεύουν τα κορίτσια” (Βίντεο)\nΗ Ιωάννα Μάνδρου μάλλον γνωρίζει καλά από “πλυντήρια”, αφού δεν είναι η πρώτη φορά που παίρνει το μέρος του θύτη σε μια υπόθεση και όχι του θύματος. Ακούστε τι είπε στο βίντεο η δικαστική δημοσιογράφος του ΣΚΑΙ: “Μήπως υπήρχε οικονομικό όφελος των ανθρώπων που μαζεύουν τα κορίτσια;” αναρωτήθηκε χωρίς ίχνος ντροπής. Ρε,μήπως τα πέρνανε; Η […]\nΗ κυρία Μάνδρου συνήγορος των “ανθρώπων που μαζεύουν τα κορίτσια” (Βίντεο) Η Ιωάννα Μάνδρου μάλλον γνωρίζει καλά από “πλυντήρια”, αφού δεν είναι η πρώτη φορά που παίρνει το μέρος του θύτη σε μια υπόθεση και όχι του θύματος. Ακούστε τι είπε στο βίντεο η δικαστική δημοσιογράφος του ΣΚΑΙ: “Μήπως υπήρχε οικονομικό όφελος των ανθρώπων που μαζεύουν τα κορίτσια;” αναρωτήθηκε χωρίς ίχνος ντροπής. Ρε,μήπως τα πέρνανε; Η […]\nΣτις 19:00 το ντέρμπι Ολυμπιακός – Παναθηναϊκός\nΤο πρόγραμμα και τους διαιτητές της Γ' φάσης του Κυπέλλου Γυναικών έκανε γνωστά η ΕΟΠΕ, με το ντέρμπι του Ολυμπιακού με τον Παναθηναϊκό να είναι προγραμματισμένο για την Τετάρτη στις 19:00. Στις 18:30 το ΑΕΚ – ΠΑΟΚ.\nΣτις 19:00 το ντέρμπι Ολυμπιακός – Παναθηναϊκός Το πρόγραμμα και τους διαιτητές της Γ' φάσης του Κυπέλλου Γυναικών έκανε γνωστά η ΕΟΠΕ, με το ντέρμπι του Ολυμπιακού με τον Παναθηναϊκό να είναι προγραμματισμένο για την Τετάρτη στις 19:00. Στις 18:30 το ΑΕΚ – ΠΑΟΚ.


Το A3 Sportback e-tron στο μεγαλύτερο φωτοβολταϊκό πάρκο\nΠρώτη καταχώρηση: Τετάρτη, 19 Αυγούστου 2015, 17:40\nΣτο Μαρόκο, εκεί όπου βρίσκεται μια από τις μεγαλύτερες φωτοβολταϊκές εγκαταστάσεις του κόσμου, ταξίδεψε η Audi με τη βενζινοκίνητη υβριδική plug-in έκδοση του A3 Sportback.\nΗ συγκεκριμένη έκδοση του γερμανικού μοντέλου είναι η πιο οικονομική στη γκάμα, έχοντας μέση κατανάλωση μόλις 1,5 λίτρο ανά 100 χιλιόμετρα και εκπομπές ρύπων στα 35 γρ/χλμ. Τροφοδοτείται από τον κινητήρα 1.4 TFSI απόδοσης 150 ίππων και έναν ηλεκτροκινητήρα, μπορεί να κινηθεί αποκλειστικά με ηλεκτρική ενέργεια για 50 χιλιόμετρα, προσφέροντας παράλληλα εξαιρετικές επιδόσεις.\nΤα 0-100 έρχονται σε 7,6 δευτερόλεπτα και η τελική ταχύτητα ξεπερνά τα 220 χλμ./ώρα, με τη συνδυαστική ισχύ του υβριδικού συνόλου να αγγίζει του 204 ίππους και τα 350 Nm ροπής. Η κίνηση μεταφέρεται στους εμπρός τροχούς μέσω του αυτόματου κιβώτιου e-S Tronic.\nΤο A3 Sportback e-tron είναι διαθέσιμο και στην Ελλάδα προς 41.500 ευρώ, τιμή αρκετά «τσουχτερή» για τα οικονομικά δεδομένα της χώρας μας, ωστόσο είναι εξαιρετικό στον δρόμο, εντυπωσιακά οικονομικό, εντελώς αθόρυβο και άνετο.\nΤελευταία ενημέρωση: Τετάρτη, 19 Αυγούστου 2015, 23:15


Οι Αρχαιοι Λαοί της Εγγύς Ανατολής – Ο Ελληνισμός στη Μικρασία – Küçük Asya'da (Anadolu'da) Helenizm\nΗ περιοχή των ποταμών Τίγρη και Ευφράτη αποτέλεσε το χώρο εμφάνισης και εξέλιξης των πρώτων μεγάλων πολιτισμών. Οι Σουμέριοι, οι Ακκάδιοι, οι Βαβυλώνιοι και οι Ασσύριοι ήταν οι σημαντικότεροι λαοί που κατοίκησαν στην περιοχή. Οι Σουμέριοι την 4η χιλιετία π.Χ. εγκαταστάθηκαν στη νότια Μεσοποταμία. Κατάφεραν με σκληρή και ομαδική δουλειά την άρδευση της γης από τα νερά των ποταμών, που τους επέτρεψε να μεταβάλουν την άγονη γη σε εύφορη για την παραγωγή σιτηρών. Ανακάλυψαν τον τροχό και τον χρησιμοποίησαν πέρα από την άρδευση της γης στην κατασκευή του άρματος και σε άλλες δραστηριότητες της καθημερινής ζωής. Ασχολήθηκαν με την κτηνοτροφία, την παραγωγή υφασμάτων, την κατασκευή επίπλων, τη μικροτεχνία και τη μεταλλοτεχνία. Ανέπτυξαν εμπορικές σχέσεις με άλλους λαούς ανταλλάσοντας γεωργικά και κτηνοτροφικά αγαθά με πρώτες ύλες, κυρίως μέταλλα. Επινόησαν ορισμένα μέτρα και τα πρώτα νομίσματα για να διευκολύνουν τις συναλλαγές τους. Πρώτοι χρησιμοποίησαν γραφή με χαρακτήρες που μοιάζουν με σφήνες. Τη γραφή αυτή υιοθέτησαν κι άλλοι λαοί της Εγγύς Ανατολής, όπως οι Ακκάδιοι, οι Ελαμίτες, οι Χετταίοι, οι Ασσύριοι και οι Πέρσες. Η ανακάλυψη της σφηνοειδούς γραφής και η ανάπτυξη των επιστημών βασίστηκαν σε πρακτικές γνώσεις που κατακτήθηκαν μέσα από την καθημερινή τους εργασία. Εκτός από τις εμπειρικές γνώσεις χωρομετρίας, γεωμετρίας, αριθμητικής, φαρμακευτικής και ιατρικής ασχολήθηκαν με την αστρολογία και στη συνέχεια με την αστρονομία. Επινόησαν τη χρήση της ψημένης στον ήλιο πλίνθου, από άργιλο, ως οικοδομικό υλικό και για την κατασκευή πήλινων πινακίδων ως γραφική ύλη. Έχουν σωθεί σουμερικά έργα τέχνης ολόγλυφα ή ανάγλυφα που παρουσιάζουν εικόνες της καθημερινής ζωής καθώς και δημιουργήματα μικροτεχνίας, κυρίως σφραγιδογλυφίας. Η μουσική φαίνεται να είχε σημαντικό ρόλο στη ζωή των Σουμέριων μιας και έχουν σωθεί παραστάσεις μουσικών οργάνων, ενώ αυθεντικές άρπες βρέθηκαν σε βασιλικούς τάφους.\nΟι Σουμέριοι οργανώθηκαν σε ανεξάρτητες πόλεις που η καθεμία ήταν το κέντρο της γύρω περιοχής και ανήκε σε ένα θεό. Ο ηγεμόνας κάθε πόλης θεωρούνταν ο εκπρόσωπος του θεού αυτού στη γη και ήταν παράλληλα αρχιερέας, δικαστής και αρχηγός του στρατού. Κυβερνούσε με τη βοήθεια μελών της οικογένειάς του και του ιερατείου και κατείχε την κορυφή της κοινωνικής πυραμίδας. Οι ανώτεροι αυλικοί υπάλληλοι και οι ιερείς αποτελούσαν την τάξη των ευγενών ενώ στη βάση της πυραμίδας βρίσκονταν οι ελεύθεροι πολίτες. Οι δούλοι ήταν κυρίως αιχμάλωτοι πολέμου αλλά και ελεύθεροι πολίτες που είχαν χάσει την ελευθερία τους λόγω χρεών. Τις καλά οχυρωμένες με ισχυρά τείχη πόλεις κοσμούσαν μεγάλα ανάκτορα με πρωτότυπους ναούς τα ζιγκουράτ. Το ζιγκουράτ ήταν ένα μεγάλο οικοδόμημα που έμοιαζε με βαθμιδωτή πυραμίδα και ένα μικρό ναό στην κορυφή του που κατοικούσε ο θεός προστάτης της πόλης. Εκτός από τόπος λατρείας ήταν και κέντρο πολλών άλλων δραστηριοτήτων όπως διοικητήριο, θησαυροφυλάκιο και αποθήκη εμπορευμάτων, Όταν κάποια πόλη αποκτούσε δύναμη προσπαθούσε να επιβληθεί στις γύρω πόλεις και να επιβάλει το θεό της.\nΟι Ακκάδιοι, οι Βαβυλώνιοι και οι Ασσύριοι\nΤην τρίτη χιλιετία π. Χ. τα πρώτα φύλα σημιτικής καταγωγής ήρθαν, πιθανότατα, από τις ερήμους της Αραβίας και εγκαταστάθηκαν στη βόρεια Χαλδαία. Αναφέρονται ως Ακκάδιοι και αφού συγκρούστηκαν με τους Σουμέριους, κατόρθωσαν να κυριαρχήσουν και να ιδρύσουν το πρώτο μεγάλο βασίλειο στη Μεσοποταμία με πρωτεύουσα την πόλη Ακκάδ περίπου το 2350 π. Χ. Συνέχισαν τον πολιτισμό που βρήκαν από τους Σουμέριους με μόνη διαφορά την ένωση όλων των πόλεων κρατών σε ένα ενιαίο βασίλειο με έναν ηγεμόνα – βασιλιά. Τους επόμενους αιώνες έρχονται κι άλλα σημιτικά φύλλα που ενσωματώνονται στην περιοχή. Οι σημιτικοί λαοί της Μεσοποταμίας εισήλθαν σε περίοδο μεγάλης ακμής. Το γεγονός αυτό οφείλεται στο σπουδαίο ηγεμόνα Χαμουραμπί. Ο Χαμουραμπί κατέκτησε ολόκληρη τη Μεσοποταμία, την Ασσυρία, την Παλαιστίνη, το Ελάμ και τη Συρία και ένωσε όλους τους λαούς της περιοχής στην πρώτη μεγάλη αυτοκρατορία με πρωτεύουσα τη Βαβυλώνα. Οργάνωσε διοικητικά το κράτος και παραχώρησε στους υπηκόους του νομοθεσία. Οι νόμοι του Χαμουραμπί είχαν δεχθεί την επίδραση σουμερικών νόμων. Αφορούσαν τις οικογενειακές σχέσεις, τις γεωργικές εργασίες, τη στρατιωτική οργάνωση και το εμπόριο. Η Βαβυλώνα οχυρωμένη με τείχη μήκους 85 χμ. και ύψους 50 μ. ήταν η πρώτη μεγαλούπολη της ιστορίας. Η ανάγκη για την κατασκευή μεγάλων οικοδομικών έργων των Βαβυλωνίων τους οδηγεί στην εμβάθυνση και τον πολλαπλασιασμό της πρακτικής επιστημονικής γνώσης.\nΓια την ανάγκη μετάδοσης της γραφής και της μαθηματικής γνώσης, υπάρχουν σχολεία. Το σημαντικότερο λογοτεχνικό έργο ήταν το επικό ποίημα «Γκιλγκαμές». Διερευνά τη σημασία της ζωής και του θανάτου και προβάλλει τη δύναμη της νόησης και του πολιτισμού. Από τη μεσοποταμιακή λογοτεχνία διατηρήθηκαν ποιητικοί μύθοι που αναφέρονται στη Δημιουργία και τον Κατακλυσμό. Από τις θρησκευτικές δοξασίες των λαών της Μεσοποταμίας σημαντική ήταν η αντίληψη ότι η μοίρα των ανθρώπων καθορίζεται από τη θέση των αστέρων στον ουρανό κατά τη στιγμή της γέννησής τους καθώς και η ιδέα της τιμωρίας των αμαρτωλών από τους θεούς. Την ακμή του αρχαίου Βαβυλωνιακού κράτους ακολούθησε περίοδος συνεχών ταραχών, 16ος αι. π. Χ. – 12ος αι. π. Χ., που οφείλονται στις εισβολές των Χετταίων, των Κασσιτών κ.α. Στα μέσα του 12ου αι. π. Χ. κυριάρχησε ένα άλλο σημιτικό φύλο, οι Ασσύριοι που κατοικούσαν στις βόρειες ορεινές περιοχές της Μεσοποταμίας. Ήταν λαός σκληροτράχηλος και πολεμικός. Έφθασαν στο απόγειο της δύναμής τους τον 7ο αι. π. Χ., όταν βασιλιάς τους ήταν ο Ασσουρμπανιπάλ και πρωτεύουσα του κράτους η Νινευί. Το 612 π. Χ. οι υποτελείς λαοί, με συμμάχους τους Πέρσες, ξεσηκώθηκαν, κατέλαβαν και κατέστρεψαν τη Νινευί. Πρωτεύουσα του νέου Βαβυλωνιακού κράτους έγινε πάλι η Βαβυλώνα που διακοσμήθηκε με μεγάλα και εντυπωσιακά κτήρια όπως «οι κρεμαστοί κήποι», ένα από τα επτά θαύματα της αρχαιότητας. Το Βαβυλωνιακό κράτος έφθασε σε μεγάλη ακμή με βασιλιά τον Ναβουχοδονόσορ. Αυτός επέκτεινε το κράτος μέχρι τις ακτές της Μεσογείου και κυρίευσε την Ιερουσαλήμ. Το 538 π. Χ. το νέο Βαβυλωνιακό κράτος καταλύθηκε από τον Κύρο Β΄ και αποτέλεσε τμήμα της περσικής αυτοκρατορίας μέχρι την κατάκτησή της από το Μέγα Αλέξανδρο το 330 π. Χ.\nΗ άρδευση μεγάλων εκτάσεων γης από τα νερά του ποταμού Νείλου καθώς και η λάσπη που παρέμενε στη γη μετά τις πλημμύρες του Νείλου και καθιστούσε εύφορη τη γη ήταν οι κύριοι παράγοντες εξέλιξης της Αιγύπτου. Η βάση της οικονομίας ήταν η γεωργία. Στη γόνιμη γη καλλιεργούνταν σιτάρι, κριθάρι, λινάρι, οπωροφόρα δέντρα και κηπευτικά. Από τις όχθες του Νείλου μαζεύονταν πάπυροι και λωτοί. Οι Αιγύπτιοι κατασκεύαζαν ένα είδος μπύρας από τη ζύμωση κριθαρένιου ψωμιού και ασχολήθηκαν με την κτηνοτροφία και το ψάρεμα. Ο λαός εργαζόταν στην ανοικοδόμηση των μεγάλων έργων που κατασκεύαζαν οι φαραώ, Οι περισσότεροι από τους ειδικευμένους τεχνίτες δεν εργάζονταν σε ιδιωτικά αλλά στα ανακτορικά εργαστήρια μιας και η βιοτεχνική παραγωγή, όπως και το εμπόριο, ελέγχονταν από το φαραώ. Το εμπόριο βασιζόταν στην εξαγωγή του πλεονάσματος αγαθών ή πρώτων υλών, όπως χρυσού, και στην εισαγωγή ξυλείας, χαλκού και αργύρου. Υπήρχε αρκετά μεγάλος αριθμός από ιερείς, γραφείς και στρατιωτικούς. Η αιγυπτιακή γραφή, τα ιερογλυφικά, επινοήθηκε και χρησιμοποιήθηκε από την 4η χιλιετία π. Χ Οι γραφείς κατέγραψαν σε παπύρους τα έργα και τη δράση των φαραώ. Τα κείμενα λογοτεχνικού χαρακτήρα είναι ελάχιστα. Όσα διατηρήθηκαν είναι ποιήματα θρησκευτικού και λυρικού περιεχομένου αλλά και λαϊκές διηγήσεις. Η παρακολούθηση των πλημμυρών του Νείλου και της κίνησης των αστέρων έδωσε την ευκαιρία ανάπτυξης εμπειρικών αστρονομικών γνώσεων. Η ανάγκη μέτρησης και οριοθέτησης των καλλιεργήσιμων εκτάσεων γης που χάνονταν μετά τις πλημμύρες συνέβαλε στην ανάπτυξη της πρακτικής γεωμετρίας. Η ταρίχευση των νεκρών βοήθησε στην απόκτηση γνώσεων ανατομίας και ιατρικής.. Οι καλλιτέχνες, αρχιτέκτονες, γλύπτες και ζωγράφοι, βρίσκονταν στην υπηρεσία του φαραώ. Σκοπός τους ήταν να προβάλλουν τη ζωή και το έργο του φαραώ. Τα καλλιτεχνικά επιτεύγματα, πυραμίδες, ναοί, κίονες και αγάλματα, επιβάλλονταν με τις διαστάσεις τους. Κατασκευάστηκαν ωστόσο και μικρά κομψά αγάλματα από ξύλο ή πέτρα καθώς και μικροτεχνήματα από μέταλλα και πολύτιμους ή ημιπολύτιμους λίθους.\nΟ φαραώ ήταν ο απόλυτος ηγεμόνας και ενσάρκωνε τον επίγειο θεό αλλά και το κράτος. Κάτω από αυτόν βρίσκονταν οι ιερείς, οι ανώτατοι κρατικοί υπάλληλοι και οι γραφείς που συγκροτούσαν την τάξη των ισχυρών. Ακολουθούσαν οι στρατιωτικοί που κληρονομούσαν το επάγγελμα και στους οποίους ο φαραώ παραχωρούσε εκτάσεις γης για καλλιέργεια. Μετά ήταν οι ελεύθεροι πολίτες γεωργοί ή τεχνίτες που αποτελούσαν το μεγαλύτερο τμήμα της αιγυπτιακής κοινωνίας. Τέλος οι δούλοι προέρχονταν από τους πολέμους ή αγοράζονταν από τους εμπόρους. Υπήρχαν ιδιωτικοί δούλοι και δούλοι που ανήκαν στο φαραώ και εργάζονταν στα κρατικά εργαστήρια, στους ναούς, στα ορυχεία και στα λατομεία. Το σύστημα των κοινωνικών τάξεων δεν ήταν αυστηρά κλειστό και υπήρχε η δυνατότητα, έστω και σε περιορισμένη κλίμακα, της μεταπήδησης από τη μια τάξη στην άλλη. Η οργάνωση του κράτους βασιζόταν στην ιδέα της θεοποίησης του φαραώ και είχε χαρακτήρα θεοκρατικό. Η θρησκεία των Αιγυπτίων ήταν πολυθεϊστική. Ο μεγαλύτερος θεός ήταν ο Ρα, ο θεός Ήλιος, τον οποίο εκπροσωπούσε ο φαραώ στη γη. Οι Αιγύπτιοι πίστευαν ότι η ζωή συνεχίζεται και μετά το θάνατο, εάν δεν καταστρεφόταν το σώμα του νεκρού. Έτσι ταρίχευαν τους νεκρούς και τους έθαβαν σε ταφικά μνημεία μαζί με όλα τα αναγκαία σκεύη για τη μεταθανάτιο ζωή. Η αντίληψη αυτή που ήταν διαδεδομένη ακόμα και στους φαραώ, οδήγησε στην κατασκευή μεγάλων ταφικών μνημείων με εξαίρετη διακόσμηση και αφάνταστο πλούτο.\nΗ προέλευση των πρώτων κατοίκων της Αιγύπτου είναι άγνωστη και μάλλον πρόκειται για λαούς διαφορετικής προέλευσης. Την 5η χιλιετία π. Χ. οργανώθηκαν σε οικισμούς νεολιθικού χαρακτήρα και ασχολήθηκαν με την καλλιέργεια της γης, το κυνήγι και το ψάρεμα. Την 4η χιλιετία π. Χ. οι οικισμοί πληθαίνουν και οι κάτοικοί τους γνωρίζουν τη χρήση μετάλλων και καλλιεργούν συστηματικά τη γη. Οι Αιγύπτιοι είναι χωρισμένοι σε φυλές που η καθεμία έχει το δικό της ηγεμόνα και προστάτη ένα θεοποιημένο ζώο, φυτό ή αντικείμενο. Οι συνεχείς συγκρούσεις ανάμεσα στις φυλές καταλήγουν στη συνένωσή τους σε δύο βασίλεια, της Άνω και της Κάτω Αιγύπτου. Η ιστορία της Αιγύπτου αρχίζει όταν ο ηγεμόνας Μήνης της Άνω Αιγύπτου ένωσε τα δύο βασίλεια σε ένα με πρωτεύουσα τη Μέμφιδα. Η περίοδος αυτή αναφέρεται ως η περίοδος του Αρχαίου Βασιλείου, περίπου 3000 – 2000 π. Χ.. Κατά τη διάρκεια αυτής της περιόδου οι Αιγύπτιοι επεκτείνουν τις κατακτήσεις τους σε γειτονικές περιοχές. με στόχο την απόκτηση μετάλλων και κατασκευάζουν μεγάλα οικοδομήματα όπως ναούς, ανάκτορα και τις πυραμίδες της Γκίζας. Στο τέλος αυτής της περιόδου η εξασθένιση της κεντρικής εξουσίας και η αύξηση της δύναμης ορισμένων τοπικών διοικητών δημιούργησε θρησκευτικές έριδες και πολιτικές ταραχές. Αυτές είχαν σαν αποτέλεσμα τη βελτίωση της ζωής των χωρικών και των ευγενών. Ακολουθεί η περίοδος του Μέσου Βασιλείου, περίπου 2000 – 1540 π. Χ., με πρωτεύουσα τη Θήβα. Σε αυτή την περίοδο το κράτος αναδιοργανώθηκε και επιχειρήθηκαν εκστρατείες στη Νουβία (σημερινό Σουδάν), τη Λιβύη και τη Συρία, ενώ κατασκευάστηκαν αρχιτεκτονικά και εγγειοβελτιωτικά έργα.\nΣτη συνέχεια η Αίγυπτος κατακτήθηκε από ένα νομαδικό λαό τους Υξώς. Η διακυβέρνησή τους δε στράφηκε εναντίον του αιγυπτιακού τρόπου ζωής. Οι Υξώς ανέπτυξαν καλές σχέσεις με τους λαούς της Μεσοποταμίας και τους Κρήτες και πιθανότατα γνώρισαν στους Αιγύπτιους το πολεμικό άρμα. Η τελευταία ιστορική περίοδος της αρχαίας Αιγύπτου είναι η περίοδος του Νέου Βασιλείου, 1540 – 1075 π. Χ., με πρωτεύουσα τη Θήβα. Οι ηγεμόνες της Θήβας κατόρθωσαν να εκδιώξουν τους Υξώς και ίδρυσαν ισχυρές δυναστείες με σημαντικούς φαραώ. Σε αυτήν την περίοδο οι εξωτερικοί πόλεμοι αύξησαν τον πλούτο της Αιγύπτου και οι Αιγύπτιοι δημιούργησαν εμπορικές σχέσεις με πόλεις της Φοινίκης, με την Κρήτη και τα νησιά του Αιγαίου. Από τον 11ο αι. π. Χ. ως τον 7ο αι. π. Χ. η Αίγυπτος παρακμάζει και βρίσκεται κάτω από Ασσυριακή κυριαρχία. Στο πρώτο μισό του 7ου αι. π. Χ. αποκτά την ανεξαρτησία της από τους Ασσύριους και αναπτύσσει το εμπόριο με τις ελληνικές πόλεις. Πολλοί Έλληνες μεταναστεύουν στην Αίγυπτο, χρησιμοποιούνται ως μισθοφόροι στους πολέμους και εντάσσονται στη βασιλική σωματοφυλακή. Το 525 π. Χ. πέρασαν στην περσική διακυβέρνηση. Το 333 π. Χ. Ο Μέγας Αλέξανδρος νίκησε τους Πέρσες στην Ισσό και προέλασε μέχρι την Αίγυπτο. Εκεί γίνεται δεκτός ως ελευθερωτής και ανακηρύσσεται φαραώ.\nΟι Φοίνικες ήταν μάλλον σημιτικής καταγωγής και από τις αρχές της 3ης χιλιετίας π. Χ. ήταν οργανωμένοι σε πόλεις – βασίλεια στην ανατολική Μεσόγειο, περίπου στο σημερινό Λίβανο. Η φύση της χώρας δε διευκόλυνε την ανάπτυξη της γεωργίας κι έτσι οι Φοίνικες ασχολήθηκαν με τη βιοτεχνία και κυρίως το εμπόριο. Η Φοινίκη αποτελούσε το μοναδικό πέρασμα που συνέδεε τη Μεσοποταμία και την Αίγυπτο. Ήταν έτσι μια χώρα με μεγάλη στρατιωτική και εμπορική σημασία. Ήταν κατεξοχήν ναυτικός λαός και η ξυλεία από το βουνό του Λιβάνου τους έδωσε τη δυνατότητα ναυπήγησης στόλου. Από τα μέσα της 2ης χιλιετίας π. Χ. δημιούργησαν αποικίες στις ασιατικές ακτές και αργότερα επεκτάθηκαν σε όλη τη Μεσόγειο. Η σπουδαιότερη αποικία τους ήταν η Καρχηδόνα στη βόρεια Αφρική. Υπάρχουν ενδείξεις ότι ταξίδευσαν μέχρι τα Βρετανικά νησιά και τη Βαλτική θάλασσα. Τον 6ο αι. π. Χ. πιθανότατα επιχείρησαν τον περίπλου της Αφρικής με εντολή του Αιγύπτιου φαραώ Νεκώ. Διακρίθηκαν στην κατασκευή όπλων, κοσμημάτων, επίπλων, κεραμικών, γυάλινων αγγείων και ιδιαίτερα στην παραγωγή κόκκινων υφασμάτων, που τα έβαφαν με την πορφύρα, ουσία που προερχόταν από τα κοχύλια που ψάρευαν στην περιοχή. Αντάλλασσαν τα αγαθά τους με πρώτες ύλες. Επίσης αγόραζαν αγαθά από άλλους λαούς για να τα πουλήσουν σε άλλους λαούς. Είχαν στα χέρια τους το διαμετακομιστικό εμπόριο των λαών της Μεσογείου τουλάχιστον μέχρι τον 8ο αι, π. Χ. Η βελτίωση των εμπορικών συναλλαγών και η ανάπτυξη της σχετικής αλληλογραφίας οδήγησε στην εξέλιξη του αλφαβήτου. Σε αντίθεση με τα ιερογλυφικά και τη σφηνοειδή γραφή που απέδιδαν ιδέες ή συλλαβές κάθε σύμβολο απέδιδε έναν ήχο. O πολιτισμός των Φοινίκων δεν είχε σαφή χαρακτηριστικά αλλά είχε διαμορφωθεί από τις πολιτιστικές επιρροές που δέχθηκαν από άλλους λαούς. Οι θεοί τους ήταν στενά συνδεδεμένοι με τα φαινόμενα και τις δυνάμεις της φύσης. Κάθε πόλη είχε το δικό της θεό – προστάτη. Από τις θρησκευτικές δοξασίες πρέπει να επισημανθεί ότι σε περιόδους μεγάλου κινδύνου ή για την αποτροπή κάποιας μεγάλης συμφοράς, κατέφευγαν στο έθιμο της ανθρωποθυσίας.\nΗ ενασχόληση των Φοινίκων με τη βιοτεχνία και το εμπόριο διαμόρφωσε μια κοινωνία με αστικά χαρακτηριστικά. Ο ηγεμόνας κάθε πόλης βρισκόταν στην κορυφή της κοινωνικής ιεραρχίας αλλά η εξουσία του περιοριζόταν από τους πλούσιους εμπόρους. Μεγάλη δύναμη φαίνεται ότι διέθεταν οι ιερείς. Η βάση της κοινωνίας, οι κάτοικοι των πόλεων ζούσαν σε καλύτερες συνθήκες από τους άλλους λαούς της Εγγύς Ανατολής. Η Φοινίκη δεν αποτέλεσε ποτέ ενιαίο κράτος. Κάθε πεδινή περιοχή με την παραλιακή της πόλη λειτούργησε ως μικρό βασίλειο. Σημαντικότερες πόλεις ήταν η Βύβλος, η αρχαιότερη πόλη που εξελίχθηκε γρήγορα λόγω των εμπορικών σχέσεων με την Αίγυπτο, η Ουγκαρίτ, που αναπτύχθηκε τη 2η χιλιετία π. Χ. όταν οι υπόλοιπες φοινικικές πόλεις κατακτήθηκαν από την Αίγυπτο και είχε εμπορικές σχέσεις με τους Μυκηναίους, η Σιδώνα, που αναπτύχθηκε μετά την επέκταση των Χετταίων η οποία διευκολύνθηκε από πολλούς ηγεμόνες Φοίνικες με την προσδοκία της απαλλαγής από τον αιγυπτιακό ζυγό και η Τύρος που συνέβαλε στην οικοδόμηση του ναού του Σολομώντα με πλούσια ανταλλάγματα και εδαφικές παροχές από τους Εβραίους. Για διάστημα 3 αιώνων η Τύρος υπήρξε το σημαντικότερο λιμάνι της περιοχής με πολλές αποικίες στη Μεσόγειο. Η περίοδος ακμής της Τύρου και των Φοινίκων ανακόπτεται από τον 8ο αι. π. Χ. όταν οι Έλληνες βγαίνουν στη Μεσόγειο, εμπορεύονται και ιδρύουν αποικίες και ταυτόχρονα επεκτείνονται οι Ασσύριοι και αργότερα οι Βαβυλώνιοι. Ο Τύρος αντιστέκεται στους Βαβυλώνιους και τελικά συνθηκολογεί με ευνοϊκούς όρους. Η Φοινίκη το 538 π. Χ. πέρασε στην κυριαρχία των Περσών. Οι Φοίνικες από τότε γίνονται πιστοί ακόλουθοι των Περσών γιατί είχαν ξανανοίξει για αυτούς οι εμπορικοί δρόμοι της Ανατολής. Παρείχαν το στόλο της περσικής αυτοκρατορίας και πολέμησαν μαζί τους εναντίον των Ελλήνων. Ο Μέγας Αλέξανδρος μετά τη νίκη του στην Ισσό κατά των Περσών προχώρησε στη Φοινίκη. Οι φοινικικές πόλεις παραδόθηκαν εκτός από την Τύρο που αντιστάθηκε και έπεσε μετά από επτάμηνη πολιορκία.\nΟι Εβραίοι ήταν σημιτικής καταγωγής νομάδες με κύρια ασχολία την κτηνοτροφία. Εγκαταστάθηκαν στην Παλαιστίνη που αποτέλεσε το λίκνο του πολιτισμού τους. Εγκατέλειψαν την περιοχή αυτή για να εγκατασταθούν στην Αίγυπτο και μετά από 200 χρόνια επανήλθαν και οργανώθηκαν σε ενιαίο κράτος. Όταν οργανώθηκαν σε κράτος, ασχολήθηκαν με τη γεωργία και κυρίως το εμπόριο. Αντάλλασσαν τα γεωργικά τους προϊόντα με ξυλεία από τη Φοινίκη. Κατασκεύαζαν όπλα, κοσμήματα και σφραγιδόλιθους με βάση μέταλλα και ημιπολύτιμους λίθους. Στη θρησκεία των Εβραίων ο θεός ως έννοια απέκτησε πνευματικό περιεχόμενο. Σε αντίθεση με τις θρησκείες των άλλων λαών της Εγγύς Ανατολής, που ο άνθρωπος ήταν υποταγμένος στις επιθυμίες του θεοποιημένου ηγεμόνα, ο θεός των Εβραίων ήταν η γενεσιουργός δύναμη του κόσμου που ορίζει τη ζωή των ανθρώπων. Στη διάρκεια των συνεχών μετακινήσεων ο θεός ήταν η δύναμη που τους έσωζε από τους εχθρούς και τους θεούς τους. Μετά την έξοδο από την Αίγυπτο και τους πολέμους για την κατάκτηση της Παλαιστίνης, οι Εβραίοι θεωρούν το λαό τους τον εκλεκτό λαό του Θεού. Η θρησκεία τους απέκτησε έτσι, εθνικό χαρακτήρα. Τελικά προβλήθηκε η ιδέα της έλευσης του Μεσσία. Η εβραϊκή μονοθεϊστική θρησκεία προετοίμασε το έδαφος για το Χριστιανισμό και έδωσε πολλά στοιχεία για τη διαμόρφωση του Μωαμεθανισμού. Σπουδαίο πνευματικό επίτευγμα αποτελούσε ο Μωσαϊκός νόμος που περιλαμβάνει τους βασικούς ηθικούς κανόνες που διέπουν τις ανθρώπινες σχέσεις. Το κείμενο της Παλαιάς Διαθήκης και ιδιαίτερα οι ψαλμοί, ύμνοι στο Θεό, του Δαβίδ, αποτελούν εξαίρετα έργα της παγκόσμιας λογοτεχνίας.\nΗ πρώτη περίοδος της ιστορίας των Εβραίων αναφέρεται ως περίοδος των Πατριαρχών. Την εποχή της ακμής του Βαβυλωνιακού κράτους μια φυλή με αρχηγό τον Πατριάρχη Αβραάμ διέσχισε τη Μεσοποταμία και μετά από περιπλανήσεις εγκαταστάθηκε στη Χαναάν. Όταν κυριάρχησαν οι Υξώς, μια από τις φυλές τους με Πατριάρχη τον Ιωσήφ, βρίσκεται μόνιμα εγκαταστημένη στην Αίγυπτο. Ο Μωυσής αναλαμβάνει την έξοδο από την Αίγυπτο και την εγκατάσταση στη «Γη της Επαγγελίας», στη Χαναάν. Στο διάστημα αυτό αποκτούν νομοθεσία, τις Δέκα Εντολές. Ακολουθεί η περίοδος των Κριτών. Για να εγκατασταθούν στη Χαναάν έπρεπε να αντιμετωπίσουν τους Φιλισταίους, που κατοικούσαν στα παράλια της Παλαιστίνης και τους Χαναναίους, που ζούσαν στο εσωτερικό. Τους αγώνες αυτούς, 12ος – 11ος αι. π. Χ., διεξήγαγαν χωρισμένοι σε φυλές. Πολλές φορές όμως υποχρεώθηκαν να ενωθούν για να αντιμετωπίσουν τους εχθρούς τους και ιδιαίτερα τους Φιλισταίους. Αρχηγοί τους τότε ήταν οι Κριτές. Η οριστική ένωσή τους σηματοδοτεί νέα περίοδο, την περίοδο των Βασιλέων. Πρώτος βασιλιάς ήταν ο Σαούλ που σκοτώθηκε σε μάχη με τους Φιλισταίους. Ο διάδοχός του Δαβίδ οργάνωσε ισχυρό γεωργικό κράτος στα τέλη του 11ου και τις αρχές του 10ου αι. π. Χ. Κυβέρνησε στο όνομα του Ενός Θεού χωρίς ο ίδιος να θεωρείται θεός από τους υπηκόους του.\nΤον διαδέχθηκε ο γιός του Σολομών που κυβέρνησε 50 χρόνια με σύνεση και δικαιοσύνη. Αυτή την περίοδο το κράτος οργανώνεται και φθάνει στην ακμή του. Το διαμετακομιστικό εμπόριο αγαθών με τους λαούς της Εγγύς Ανατολής αποτέλεσε το σημαντικότερο παράγοντα οικονομικής ανάπτυξης. Ο Σολομών έμεινε στη μνήμη του εβραϊκού λαού για την οικοδόμηση του περίφημου ναού που κατασκεύασε στην Ιερουσαλήμ. Μετά το θάνατο του Σολομώντα ξέσπασαν εσωτερικές διαμάχες και το κράτος χωρίστηκε σε δύο βασίλεια, που εξασθένησαν. Αυτή είναι η περίοδος των Προφητών. Τότε ευσεβείς Εβραίοι προσπάθησαν να διαφυλάξουν τα ήθη και την πίστη του λαού τους. Το 722 π. Χ. το κράτος του Ισραήλ κατακτήθηκε από τους Ασσύριους και στη συνέχεια η Ιερουσαλήμ, το 587 π. Χ., κατακτήθηκε από τον Ναβουχοδονόσορ. Οι Εβραίοι σύρθηκαν στην βαβυλώνια αιχμαλωσία και ελευθερώθηκαν 50 χρόνια μετά από τον Κύρο Β΄. Ο βασιλιάς των Περσών τους επέτρεψε να επιστρέψουν στην Ιερουσαλήμ και να ανοικοδομήσουν το ναό του Σολομώντα. Η Παλαιστίνη περιήλθε στην κυριαρχία των Περσών μέχρι την κατάληψή της, το 332 π. Χ. από τον Μέγα Αλέξανδρο. Οι ηγεμόνες, πατριάρχες, κριτές και βασιλείς των Εβραίων διαφοροποιούνταν στην κοινωνική ιεραρχία, λόγω της αποδοχής και των τιμών που απολάμβαναν ως εκπρόσωποι του θεού. Ο υπόλοιπος λαός δεν παρουσίαζε έντονες κοινωνικές ανισότητες. Ιδιαίτερο ρόλο στην κοινωνία τους, από την οργάνωσή τους σε ενιαίο κράτος μέχρι την κατάκτησή τους από τους Ρωμαίους, έπαιξαν οι ιερείς.\nΣτην ανατολική περιοχή της Μικράς Ασίας συγκροτήθηκε ένα ισχυρό κράτος, στις αρχές της 2ης χιλιετίας π. Χ. Οι κάτοικοί του, οι Χετταίοι ή Χεττίτες, ασχολούνταν με την κτηνοτροφία, εγκαταστάθηκαν στις πεδινές εκτάσεις και σταδιακά εξαπλώθηκαν μέχρι τη Συρία και τη βόρεια Μεσοποταμία. Επειδή η γλώσσα που μιλούσαν ήταν μείγμα της ελληνικής και της αρμένικης, πιθανότητα προήλθαν από τη συγχώνεψη ελληνικών και αρμενικών φύλων. Αφού προσαρμόστηκαν με δυσκολία στις γεωργικές ασχολίες, κατάφεραν να έχουν πλούσια παραγωγή δημητριακών, κρασιού και μελιού. Η ενασχόλησή τους με τη βιοτεχνία και το εμπόριο, ανέπτυξε και ισχυροποίησε το κράτος τους. Πιθανότατα ήταν οι πρώτοι που επεξεργάστηκαν το σίδηρο. Προμηθεύονταν από τους γειτονικούς λαούς μέταλλα και κατασκεύαζαν όπλα και εξαρτήματα ιπποσκευής. Έχτιζαν τις πόλεις τους στους χερσαίους εμπορικούς δρόμους της Ανατολής και απέκτησαν φήμη, για το εμπόριο αλόγων και έργων μεταλλουργίας. Οι Χετταίοι είχαν πολλές θεότητες, κυρίως σουμερικής καταγωγής. Η δημιουργία ισχυρού και ενιαίου κράτους, επέβαλε την ανάγκη εθνικής λατρείας. Κύρια θεότητα ήταν ο θεός της θύελλας, του κεραυνού και της βροχής και σύζυγός του η θεά που κυριαρχούσε στον κόσμο των νεκρών. Οι πινακίδες που έχουν βρεθεί επιδεικνύουν τη χρήση δύο ειδών γραφής. Μία σφηνοειδής, που έχει αποκρυπτογραφηθεί, και μία ιερογλυφική. Η ανάγνωση των πινακίδων απέδειξε την ύπαρξη νομοθεσίας, έντονα επηρεασμένη από τους νόμους του Χαμουραμπί. Τα ανάγλυφα σε βράχους, την περίοδο ακμής του Χετταϊκού κράτους, φανερώνουν σχηματοποιημένες, δυναμικές μορφές και αναφέρονται σε θρησκευτικές ή πολεμικές σκηνές. Η γλυπτική τέχνη επεκτεινόταν σε έργα μικροτεχνίας, κυρίως ειδώλια και σφραγιδόλιθους. Η τέχνη των Χετταίων ήταν επηρεασμένοι από τον ιδιότυπο τρόπο ζωής τους και την πολεμική τους δραστηριότητα.\nΗ κορυφή της κοινωνικής ιεραρχίας ανήκε στο βασιλιά, που σταδιακά εξελίχθηκε σε απόλυτο κυρίαρχο. Ήταν αρχιερέας αρχιστράτηγος, νομοθέτης και ανώτατος δικαστής. Θεωρούνταν ότι ήταν θεόσταλτος και ότι είχε υπεράνθρωπες ιδιότητες. Αμέσως ανώτερη κοινωνική τάξη ήταν αυτή των πολεμιστών. Ήταν διοικητικοί αξιωματούχοι και μεγάλοι γαιοκτήμονες. Ακολουθούσαν οι τεχνίτες, που ζούσαν στις πόλεις, και ο λαός, που ζούσε στα χωριά και μίσθωνε τη γη από τους ευγενείς γαιοκτήμονες. Τέλος υπήρχαν δούλοι, που οι ιδιοκτήτες τους χρησιμοποιούσαν κατά την κρίση τους. Οι μεγάλες αποστάσεις που είχαν οι πόλεις τους μεταξύ τους, βοήθησε στη διαμόρφωση φεουδαρχικού συστήματος. Ο βασιλιάς είχε την έδρα του στην πρωτεύουσα Χαττούσα. Οι ηγεμόνες των άλλων πόλεων ήταν βασιλικής καταγωγής και υποτελείς στον βασιλιά. Στις αρχές του 16ου αι. π. Χ., οι Χετταίοι κυρίευσαν τη Βαβυλώνα και, μαζί με άλλους λαούς, διέλυσαν το Αρχαίο Βαβυλωνιακό κράτος. Ακολούθησαν έριδες μεταξύ των ηγεμόνων που περιόρισαν το κράτος βόρεια της οροσειράς του Ταύρου. Στην περίοδο της μεγάλης ακμής τους, το δεύτερο μισό του 15ου αι. π. Χ., επεκτάθηκαν νότια στη Συρία. Τον 14ο αι. π. Χ. έφθασαν δυτικά ως τις ακτές του Αιγαίου. Τον επόμενο αιώνα συγκρούστηκαν και με τους Αιγυπτίους, στο Καντές της Συρίας. Η σύγκρουση ήταν αμφίρροπη και υπογράφηκε μία συνθήκη που καθόριζε στη Συρία τα σύνορα των δύο λαών. Αυτή τη χρονική περίοδο ανέπτυξαν εμπορικές σχέσεις με τους Μυκηναίους. Το 12 αι. π. Χ. η Χαττούσα καταστράφηκε από τους λαούς της θάλασσας, όπως αναφέρουν αιγυπτιακές πηγές, και τους Ασσύριους.\nΟι Μήδοι και οι Πέρσες\nΣτις αρχές της 2ης χιλιετίας π. Χ. δύο ινδοευρωπαϊκά φύλα, οι Μήδοι και οι Πέρσες, εγκαταστάθηκαν στις δυτικές παρυφές του οροπεδίου του Ιράν. Η χώρα είχε εύφορες εκτάσεις και λιβάδια. Οι Μήδοι εγκαταστάθηκαν στο βόρειο τμήμα του οροπεδίου και οι Πέρσες στο νότιο. Αρχικά ήταν εξαρτημένοι από τους λαούς της Μεσοποταμίας. Ήταν υποτελείς μέχρι τον 7ο αι. π. Χ. στους Ασσύριους. Η κύρια ασχολία τους ήταν η καλλιέργεια της γης και η κτηνοτροφία. Οι Μήδοι πρώτοι δημιούργησαν κράτος, στο οποίο είχαν ενσωματωθεί οι Πέρσες. Συμμάχησαν με τους Βαβυλώνιους και το 612 π. Χ. κατέλαβαν τη Νινευί, δίνοντας τέλος στην ασσυριακή κυριαρχία. Το κράτος επεκτάθηκε δυτικά μέχρι τον Άλυ ποταμό στη Μικρά Ασία. Στα μέσα του 6ου αι. π. Χ. οι Πέρσες επαναστάτησαν με αρχηγό τον Κύρο Β΄. Κατέλαβαν την πρωτεύουσα των Μήδων, τα Εκβάτανα. Υπέταξαν στη συνέχεια το κράτος των Λυδών, το Βαβυλωνιακό κράτος και τη Συρία μέχρι τα αιγυπτιακά σύνορα. Οι κατακτήσεις τους συνεχίστηκαν στις περιοχές του ανατολικού Ιράν ως τα ινδικά σύνορα. Εκεί σκοτώθηκε πολεμώντας ο Κύρος ο Β΄ και ο γιός του Καμβύσης κατέκτησε την Αίγυπτο και τη Λιβύη. Από την περίοδο των πρώτων κατακτήσεων και μετά, ξεκινάει η ιστορία της περσικής αυτοκρατορίας και η οικονομία της βασιζόταν στην είσπραξη των φόρων από τις κατακτημένες περιοχές. Οι Πέρσες και οι Μήδοι αποτελούσαν τον πυρήνα του Αυτοκρατορικού στρατού. Οι κάτοικοι των κατακτημένων περιοχών αντιμετωπίζονταν με ανεκτικότητα, εφόσον πλήρωναν τους φόρους και προσέφεραν τα δώρα που ζητούσε ο βασιλιάς. Ο βασιλιάς ήταν αγαπητός στο λαό του, βασιλιάς του λαού, και ο εκλεκτός του θεού στη γη.\nΔιάδοχος του Καμβύση, μετά το θάνατό του, ήταν ο Δαρείος ο Α΄. Η καταγωγή του ήταν από συγγενή κλάδο της δυναστείας των Αχαιμενιδών. Το σύστημα διακυβέρνησής του ήταν η απόλυτη μοναρχία. Η θέληση του βασιλιά αποτελούσε νόμο. Συμβουλευτικό ρόλο στις αποφάσεις του βασιλιά είχε ένα αυτοκρατορικό συμβούλιο από ανώτατους αξιωματούχους, που διόριζε ο ίδιος ο βασιλιάς. Η αυτοκρατορία διαιρέθηκε σε 20 επαρχίες, τις σατραπείες. Διοικητής της σατραπείας ήταν ένας ευγενής Πέρσης ή τοπικός ηγεμόνας, διορισμένος από το Μεγάλο Βασιλιά. Είχε τη στρατιωτική εξουσία και ήταν υπεύθυνος για την άμυνα της σατραπείας. Ήταν υποχρεωμένος να συγκεντρώνει και να στέλνει τον καθορισμένο φόρο και να προμηθεύει με στρατό ή στόλο το Μεγάλο Βασιλιά, σε περίπτωση που του ζητούσε. Ο Δαρείος ο Α΄ έκοψε νόμισμα και καθιέρωσε ένα μικτό οικονομικό σύστημα, βασισμένο τόσο στην ανταλλαγή αγαθών όσο και στο νόμισμα. Ο φόρος κάθε σατραπείας οριζόταν σε αγαθά και σε χρήμα. Για την επίβλεψη της διοίκησης και τον έλεγχο των σατραπειών υπήρχαν διοικητικοί υπάλληλοι που περιόδευαν και ενημέρωναν το βασιλιά. Για τη διευκόλυνση της μετακίνησης ανθρώπων, αγαθών και ιδιαίτερα του στρατού και των βασιλικών ταχυδρόμων κατασκευάστηκαν δρόμοι και σταθμοί. Στους σταθμούς άλλαζαν άλογα και διανυκτέρευε το βασιλικό προσωπικό. Χαρακτηριστικό παράδειγμα η βασιλική οδός που ένωνε τη νέα πρωτεύουσα Σούσα με τις Σάρδεις στη Μικρά Ασία. Ο Δαρείος ο Α΄ θέλησε να επεκτείνει τις περσικές κατακτήσεις στην Ευρώπη. Η επεκτατική πολιτική του Δαρείου Α΄ και των διαδόχων του, οδήγησε στους ελληνοπερσικούς πολέμους, 492 – 479 π. Χ., και σε συνεχείς διενέξεις. Οι διενέξεις αυτές συνεχίστηκαν μέχρι την κατάληψη της περσικής αυτοκρατορίας από τον Μέγα Αλέξανδρο το 331 π. Χ. Η περσική αυτοκρατορία είχε την καλύτερη οργάνωση από όλες τις αρχαίες αυτοκρατορίες αλλά είχε πολλά τρωτά σημεία. Η πολυεθνική κοινωνία που τη συγκροτούσε παρουσίαζε έλλειψη συνοχής. Οι υποτελείς λαοί δεν είχαν κανένα δεσμό με την εξουσία. Τα υποδουλωμένα έθνη είχαν χάσει την ελευθερία τους και η αγωνιστικότητά τους στους πολέμους ήταν περιορισμένη. Η μεγάλη έκταση του κράτους διευκόλυνε τις επαναστάσεις σατραπών σε απομακρυσμένες περιοχές ή ακόμα και τις μεταξύ τους συγκρούσεις. Η πολυεθνική σύνθεση της αυτοκρατορίας συνετέλεσε στην ανεκτική αντιμετώπιση των υπηκόων, για πρώτη φορά στην ιστορία.\nΗ θρησκεία ήταν το σημαντικότερο στοιχείο που προσδιόρισε τον περσικό πολιτισμό. Ένα ιστορικό πρόσωπο ο Ζαρατούστρα τη διαμόρφωσε και διέφερε από τις άλλες ανατολικές θρησκείες γιατί είχε ηθική βάση. Ο Ζωροαστρισμός πρόβαλλε την ιδέα της διαμάχης του καλού και του κακού και τόνιζε την υποχρέωση του ανθρώπου να συμβάλλει στην υπερίσχυση του καλού με την αγνότητα και την καταπολέμηση του ψεύδους. Οι Πέρσες δεν είχαν ναούς και είδωλα και λάτρευαν το θεό του Καλού και του φωτός σε βωμούς στις κορυφές των βουνών. Οι ιερείς τους άναβαν φωτιές στους βωμούς αυτούς (πυρολατρεία). Οι Πέρσες απλοποίησαν τη σφηνοειδή γραφή που υιοθέτησαν από τους Ασσύριους. Τα κείμενά τους ήταν κυρίως διατάγματα του Μεγάλου Βασιλιά που είχαν μεταφραστεί σε όλες τις γλώσσες των λαών της αυτοκρατορίας. Οι Πέρσες δεν είχαν δημιουργήσει τέχνη εμπνευσμένη από τις παραδόσεις τους. Η τέχνη αναπτύχθηκε σταδιακά για τις ανάγκες των ανακτόρων. Παρόλο που δεν έλειπαν στοιχεία από το Ζωροαστρισμό διέθετε βαβυλωνιακά, ασσυριακά, αιγυπτιακά και χεττιτικά στοιχεία. Τα μεγάλα ανακτορικά κέντρα δίνουν την εικόνα του πλούτου και του μεγαλείου. Η αρχιτεκτονική και η διακόσμηση τους είχε μνημειακό χαρακτήρα.\nΑθανάσιος Πατρινός, Εκπαιδευτικός – Ιστορικός ερευνητής\nΆτλας της παγκόσμιας ιστορίας, (επιμ. Δ. Κοσμίδης), εκδ. «Η ΚΑΘΗΜΕΡΙΝΗ», Αθήνα 1997.\nHONOUR Η., FLEMING J., Ιστορία της τέχνης, τ. 1-2 (μετ. Ανδ. Παππάς), Υποδομή, Αθήνα 1991.\nΚΡΕΜΜΥΔΑΣ Β., ΜΑΡΚΙΑΝΟΣ Σ., Ο αρχαίος κόσμος, τ. 1-2, Γνώση, Αθήνα 1987.\nΆτλας της Βίβλου, εφημ. «Η ΚΑΘΗΜΕΡΙΝΗ». Αθήνα 1998.\nGARELLI P., Ασσυριολογία (μετ. Νικήτας Λιανέρης), Καρδαμίτσα, Αθήνα 1995.\nGARDINER Α., Η Αίγυπτος των Φαραώ (μετ. Δημ. Παυλάκης), Φόρμιγξ, Αθήνα 1996.\nΠΑΣΧΑΛΗΣ ΑΘ., Αρχαίοι πολιτισμοί Μέσης Ανατολής και Μεσογείου: Μεσοποταμία, Καραβία, Αθήνα 1977.\nVERCOUTTER J., Η Αρχαία Αίγυπτος (μετ. Αρ. Παρίση), Καρδαμίτσα, Αθήνα 1994.


Το κολοκαίρι έχει... "Moon Summer Bar" - Trikala Focus\nΕπιχειρείνΤρίκαλαΤο κολοκαίρι έχει… “Moon Summer Bar”\nΣτο Moon Summer Bar θα απολαύσετε παγωμένες μπύρες, δροσερά ποτά και cocktails σε ένα περιβάλλον καλοκαιρινής αύρας με θέα τον έναστρο ουρανό και την πόλη από ψηλά.\nΌταν η θερμοκρασία ανεβαίνει κατακόρυφα, εσείς δροσιστείτε στο καλύτερο μέρος της πόλης, στο Moon Summer Bar.\nΤο Moon Summer Bar είναι αυτό ακριβώς που έλειπε απο την νυχτερινή διασκέδαση της πόλης των Τρικάλων, είναι η ιδανική επιλογή για τις καλοκαιρινές σας βραδιές! Αυτό το καλοκαίρι όλοι οι δρόμοι οδηγούν στο Moon Summer Bar.\nΑνοιχτά, καθημερινά από τις 8:30μ.μ. εκτός Κυριακής…\nΚαι κάθε Δευτέρα, Τρίτη και Τετάρτη Ladies Night με 5 ευρώ το ποτό και 7 το κοκτέιλ.\nMoon…Summer Cocktail Bar, πρώην kafe Πανόραμα\nΣτην κεντρική πλατεία Τρικάλων.\nΥπεύθυνος: Γιάννης Αποστόλου\nΤηλέφωνο για κρατήσεις: 697 374 9113\nΑνεβάζει τους τόνους ο Δημήτρης Μάντζιος


Λάδι σώματος για την κυτταρίτιδα | Bacchia Beauty Secrets\n← Μια αρχαία κινέζικη συνταγή για 100% φυσικό και αποτελεσματικό λούσιμο!\nΒούτυρο Καριτέ – shea butter →\nΔεκ. 21 2011\nΛάδι σώματος για την κυτταρίτιδα\nBy admin  Posted in Uncategorized\t Με ετικέτα σπιτικες συνταγες ομορφιας,κυτταριτιδα\n2 comments on “Λάδι σώματος για την κυτταρίτιδα”\nΙανουαρίου 12, 2012 @ 10:05 πμ\nΚατ’αρχήν, ευχαριστώ πολύ για τη συνταγή! 🙂\nΈχω κάνει την ανάμιξη, αλλά το άρωμα δεν μου αρέσει ιδιαίτερα (κυριαρχεί το δεντρολίβανο). Έχετε να μου προτείνετε κάποιο έλαιο που μπορώ να προσθέσω για να γίνει το άρωμα πιο ευχάριστο;\nΙανουαρίου 12, 2012 @ 11:01 πμ\nτα αιθέρια έλαια που είναι κατάλληλα για την κυτταρίτιδα είναι το δεντρολίβανο, ο μάραθος και ο αγριοκυπάρισος ή juniper


Πελώνη: Τίποτα από όσα λέει ο ΣΥΡΙΖΑ δεν ισχύει – Το νομοσχέδιο προστατεύει και κατοχυρώνει το οκτάωρο | ΠΟΛΙΤΙΚΗ | iefimerida.gr\nΠελώνη: Τίποτα από όσα λέει ο ΣΥΡΙΖΑ δεν ισχύει – Το νομοσχέδιο προστατεύει και κατοχυρώνει το οκτάωρο\nΗ κυβερνητική εκπρόσωπος, Αριστοτελία Πελώνη /Φωτογραφία: EUROKINISSI / ΒΑΣΙΛΗΣ ΡΕΜΠΑΠΗΣ\n«Το εργασιακό νομοσχέδιο προστατεύει και κατοχυρώνει το οκτάωρο σε ειδικό άρθρο», σημειώνει η Αριστοτελία Πελώνη.\nΜιλώντας στον Real Fm, η κυβερνητική εκπρόσωπος τόνισε ότι τίποτα από όσα ισχυρίζεται ο ΣΥΡΙΖΑ δεν ισχύει και πρόσθεσε ότι το νομοσχέδιο, που παρουσίασε σήμερα ο Κωστής Χατζηδάκης, εμπεριέχει πολύ προοδευτικές μεταρρυθμίσεις υπέρ των εργαζομένων το οποίο δίνει δύναμη στον εργαζόμενο να ορίσει, εφόσον το θέλει, με διαφορετικό τρόπο την εργασία του, για να υπάρχει ισορροπία με την προσωπική και οικογενειακή του ζωή.\n«Θεσμοθετεί νέες άδειες, όπως άδεια πατρότητας. Αντιμετωπίζει τα πραγματικά προβλήματα των εργαζομένων και τις καταιγιστικές εξελίξεις στην αγορά εργασίας, που όπως όλοι ξέρουμε έχουν επιτελεστεί τα τελευταία χρόνια. Έχουμε πλέον τηλεργασία, έχουμε ψηφιακές πλατφόρμες, έχουμε ίντερνετ. Δεν μπορούμε να πάμε στο μέλλον, στο 2040 ή στο 2050 με εργαλεία του '80», υπογράμμισε αναφέροντας πως έχουν επέλθει καταιγιστικές αλλαγές στην αγορά εργασίας.\n«Η διευθέτηση του χρόνου εργασίας θα μπορεί να γίνει μόνο εφόσον το ζητήσει ο εργαζόμενος, με τη σύμφωνη γνώμη του και η όποια άρνησή του, προφανώς, θα είναι και από τους λόγους για τους οποίους θα απαγορεύεται η απόλυση. Το λέω αυτό για να τελειώνουμε με διάφορα fake news που κυκλοφορούν. Το νομοσχέδιο διευρύνει και τους λόγους για τους οποίους δεν μπορεί να γίνει απόλυση. Έχει πολύ σημαντικές μεταρρυθμίσεις. Πιστεύω ότι οι εργαζόμενοι και η κοινωνία θα το αγκαλιάσουν. Αντιμετωπίζει, βεβαίως, και στρεβλώσεις στην αγορά εργασίας όπως: αδήλωτη εργασία, οι απλήρωτες υπερωρίες κλπ. Υπάρχει γι' αυτό το νέο εργαλείο, η ψηφιακή κάρτα εργασίας, στην οποία θα καταγράφονται οι ώρες τις οποίες δουλεύει ο εργαζόμενος. Κανένας δεν θα μπορεί να τον κλέψει, κανένας δεν θα μπορεί να τον κοροϊδέψει. Και προφανώς θα υπάρχουν και έλεγχοι ως προς αυτά τα νέα εργαλεία που εισάγουμε κάνοντας χρήση και των σύγχρονων μεθόδων τεχνολογίας», πρόσθεσε.\nΠελώνη: Ο ΣΥΡΙΖΑ παντού βλέπει προβλήματα\nΗ κυβερνητική εκπρόσωπος μιλώντας για την κριτική του ΣΥΡΙΖΑ για τους εμβολιασμούς δήλωσε πως η αξιωματική αντιπολίτευση σε όλα βρίσκει καθυστερήσεις και προβλήματα. «Δεν αναγνωρίζει μία επιχείρηση που λαμβάνει χώρα με υποδειγματικό τρόπο, χωρίς καμία ταλαιπωρία για τον πολίτη, την οποία εξυμνούν και ξένα Μέσα και ξένοι ηγέτες. Σας θυμίζω την επισήμανση του κ. Σάντσεθ, που ήταν τη Δευτέρα στην Αθήνα, για τον τρόπο με τον οποίο εξελίσσεται η επιχείρηση «Ελευθερία»», ανέφερε.\nΤόνισε επίσης πως καθώς περιμένουμε περισσότερα εμβόλια τον Μάιο και τον Ιούνιο και ενώ έχουν ανοίξει όλες οι ηλικιακές ομάδες από 30 και άνω, κρίθηκε ότι τώρα ήταν η στιγμή να επιταχυνθούν οι εμβολιασμοί στα 19 νησιά που απομένουν.\n«Θυμίζω ότι εν μέσω του Χειμώνα και με πολύ δύσκολες καιρικές συνθήκες - ολοκληρώθηκαν οι εμβολιασμοί σε 32 μικρότερα νησιά. Ολοκληρώνονται μέχρι τέλος Μαΐου σε 36 ακόμη νησιά. Μιλάμε για τα 19 μεγαλύτερα νησιά, όπου θα ανοίξουν σύντομα οι εμβολιασμοί για τους άνω των 18 ετών με το μονοδοσικό εμβόλιο, για να πάμε πιο γρήγορα, να θωρακιστούν τα νησιά μας, να είναι ασφαλή. Προφανώς, αυτό προσθέτει ένα θετικό πρόσημο και στο τουριστικό brand χώρας», σημείωσε.\nΕίπε παράλληλα ότι τα ανοίγματα γίνονται σταδιακά, με μεγάλη προσοχή και με αυστηρή επιτήρηση. «Δεν πρέπει να εφησυχάζουμε και να χαλαρώνουμε. Υπάρχει μία αισιοδοξία, η οποία είναι λογική μετά από τόσους μήνες περιορισμών. Πρέπει ωστόσο να προσέχουμε, πρέπει να τηρούμε τα μέτρα. Η Κυβέρνηση πάντα αξιολογεί, σε συνεργασία και με τους επιστήμονες, όλα τα επιδημιολογικά δεδομένα. Γίνονται πάρα πολλά τεστ κάθε μέρα, καθώς και self test. Eίναι λογικό να αυξάνουν και τα κρούσματα που καταγράφονται. Τα self test είναι μια σημαντική παρέμβαση δημόσιας υγείας για τη μείωση διασποράς του ιού. Γιατί κάθε κρούσμα που εντοπίζεται και επιβεβαιώνεται, απομονώνεται, ακολουθεί το πρωτόκολλο του ΕΟΔΥ», συμπλήρωσε.\nΠελώνη: Η αγριότητα στο Γλυκά Νερά σοκάρει όλους\nΤέλος αναφερόμενη στο ειδεχθές έγκλημα στα Γλυκά Νερά είπε ότι η αγριότητά του προφανώς μας σοκάρει όλους. Η κυβερνητική εκπρόσωπος εξέφρασε τα συλλυπητήριά της στην οικογένεια και δήλωσε ότι η Αστυνομία, οι Αρχές κινητοποιήθηκαν εξ αρχής.\n«Υπάρχουν δύο ειδικές ομάδες που ερευνούν αυτή την υπόθεση, αυτή τη στιγμή και οι δράστες έχουν επικηρυχθεί. Είναι άμεση προτεραιότητα να συλληφθούν και να οδηγηθούν στη Δικαιοσύνη. Έχουμε εμπιστοσύνη ότι οι Αρχές, η Αστυνομία θα κάνουν τη δουλειά τους - επιχειρησιακά- και θα συλληφθούν οι δράστες», συνέχισε.\nΚαι πρόσθεσε: «Η Ελλάδα είναι μια ασφαλής χώρα. Τέτοιου είδους εγκλήματα προκαλούν σοκ και είναι σπάνια στη χώρα μας. Σε σχέση με τις ποινές, υπάρχει σε επεξεργασία από την Επιτροπή Παρακολούθησης του Ποινικού Κώδικα μια σειρά προτάσεων. Αναμένουμε, λοιπόν, τις εισηγήσεις της Επιτροπής για την αυστηροποίηση των ποινών -και όχι μόνο- και πιστεύω πως θα τις έχουμε μέσα στις επόμενες μέρες».\nΠΟΛΙΤΙΚΗ 12/05/2021 13:42\nΔΙΑΒΑΣΤΕ ΠΕΡΙΣΣΟΤΕΡΑ ΑΡΙΣΤΟΤΕΛΙΑ ΠΕΛΩΝΗ εργασιακό νομοσχέδιο οκτάωρο συριζα Γλυκά Νερά


H σατανική καμαριέρα Roselyn Sanchez\nΗ συμμετοχή της στο Devious Maids μας έδωσε την αφορμή να μιλήσουμε για ένα κορμί που πραγματικά πήγε χαράμι.\nΕίναι λίγο άκυρο που αποκαλούμε Hot Right Now την 40χρονη Πορτορικάνα που γνωρίσαμε από τα Rush Hour 2&3. Και μετά ψιλοχάσαμε μέχρι που έσκασε μύτη ως Carmen, η πιο ραδιούργα από τις -Λατινοαμερικανικής καταγωγής- καμαριέρες του Devious Maids, της νέας σειράς από τον δημιουργό των Desperate Housewives με την Eva Longoria σε ρόλο παραγωγού. Γιατί εκείνη, πάντα χοτ ήταν. Εμείς δεν προσέχαμε.\nΑν το σκεφτείς, ήθελε πολλά κότσια για να δεχτεί να παίξει σε μια τόσο γελοία φαρσοκωμωδία (επιπέδου Δελφινάριο) όσο το Boat Trip. Και μάλιστα δίπλα σε κάποιον τόσο ‘κακομοίρη’ όσο τον Cuba Gooding Jr.\nΑλλά το κορίτσι που εγκατέλειψε το πανεπιστήμιο στα 18 προκειμένου να πάει στην Νέα Υόρκη και να σπουδάσει υποκριτική, χορό και τραγούδι, το έκανε.\nΜη διστάζοντας να πάρει μια μπανάνα στο χέρι και να δείξει στον -και καλά γκέι- Cuba πως ακριβώς κάνει στοματικό. Τι γλείφει πρώτα, τι δαγκώνει μετά και όλα τα λοιπά.\nΤην σκηνή δηλαδή που έμελε να την ‘στοιχειώσει’ στην υπόλοιπη καριέρα της. Αυτήν που βγαίνει παντού πρώτη όταν γκουγκλάρεις το ονομά της.\nΤο πιο τραγικό είναι ότι η -πάλαι ποτέ- πρωταγωνίστρια του τηλεοπτικού Without a Trace, που χρειάστηκε να αγωνιστεί με λύσσα για να κερδίσει τον ρόλο, δεν ήταν καθόλου κακή.\nΌπως δεν ήταν καθόλου κακή σε οτιδήποτε άλλη χαζομάρα έχει παίξει για το μεροκάματο όλα αυτά τα χρόνια.\nΠροσωπικά μου φέρνει στο νου την ‘ντανιά’ της Longoria (σ.σ. με την οποία είναι φίλες) στο Desperate Housewives σε συνδυασμό με την εκρηκτική αφέλεια της Sofia Vergara (σ.σ. με την οποία έχουν παίξει μαζί, όταν ήταν ακόμη και οι δυο άγνωστες, στο -συλλεκτικής πλέον αξίας- Chasing Papi).\nΠροφανώς με μικρότερο –σε σχέση με την Sofia- στήθος, αλλά σαφώς καλύτερους κοιλιακούς και πιο γυμνασμένα πόδια, ένεκα προυπηρεσίας ως χορεύτριας.\nΑν δε κάνεις το κόπο να την ακούσεις να μιλάει σε συνεντεύξεις, καταλαβαίνεις ότι το κορίτσι είναι αλητάκι, ξύπνια και ατακαδόρισσα.\nΤο είδος της γυναίκας που κλείνει σπίτια και κόβει κλήσεις για παράνομο κρυφοκοίταγμα.\nΑπλά, η μεγάλη καριέρα, ποτέ δεν της έκατσε.\nΚαι αυτό παρότι ξεκίνησε δυναμικά αφού το 1994 ανακυρήχθηκε Miss American Petite, δηλαδή πιο όμορφη γυναίκα κάτω των 165 εκατοστών σε όλη την αμερικάνικη ήπειρο. Βόρεια, νότια και κεντρική.\nΤο μόνο, πάντως, που δεν μπορείς να της καταλογίσεις είναι έλλειψη φιλοδοξίας. Όχι μόνο η Roselyn βρέθηκε κάποια στιγμή να είναι υποψήφιa για Latin Grammy με το Amor Amor, το πρώτο της σίνγκλ. Αλλά συνέθεσε τα τραγούδια για το μιούζικαλ Yellow σχετικά με μια Πορτορικανή που πηγαίνει στην Νέα Υόρκη για να γίνει σταρ.\nΝαι, η πλοκή δεν είναι αυτό που λένε ‘επιστημονικής φαντασίας’.\nΕπίσης εννοείται πως στην κινηματογραφική μεταφορά του μιούζικαλ έπαιξε τον πρωταγωνιστικό ρόλο.\nΤο μεγαλύτερο κρίμα από όλα είναι τόσο πόσες ελπίδες έχει εναποθέσει η Roselyn (σ.σ. τρελαίνομαι για το ονομά της) στο Devious Maids, ένα σίριαλ που οι μισοί κράζουν γιατί δεν βλέπεται και οι άλλοι μισοί γιατί θεωρούν ότι διαιωνίζει τα στερεότυπα για τις γυναίκες λατινοαμερικάνικης καταγωγής.\nΌποτε αναγκάζεται να βγαίνει όπου μπορεί και να υπερασπίζεται το σίριαλ. Παρόλο που η ίδια είναι όσο Πορτορικάνα πάει. Και η μοναδική από τις αντίστοιχες σταρ που έχει όντως μεγαλώσει στο Πουέρτο Ρίκο.\nΗ αλήθεια είναι ότι ο δικός της ρόλος, αυτής της αριβίστριας Carmen που γίνεται υπηρέτρια στο σπίτι ενός διάσημου τραγουδιστή προκειμένου να βάλει την γόβα της και η ίδια στην μουσική βιομηχανία (ότι και αν χρειαστεί να κάνει) της πάει.\nΚαι για αυτό την ξεχωρίσαμε. Κυρίως για την σκηνή που –επειδή λείπουν όλοι για το σπίτι- βγάζει τα ρούχα της και βουτάει στην πισίνα.\nΑλλά μια Roselyn δεν φέρνει την άνοιξη. Ακόμη και αν έχει και την Dania Ramirez να την σιγοντάρει.\nΟπότε ναι, δυστυχώς, ‘το χαραμίσαμε το κορμί πατριώτη’.


Ενημέρωση Epsilon Λογιστική Διαχείριση |Galaxy EPR /Commercial | myGalaxy\nΕνημέρωση Epsilon Λογιστική Διαχείριση |Galaxy EPR /Commercial\nΗ “Ενημέρωση Epsilon Λογιστική Διαχείριση” απευθύνεται σε εγκαταστάσεις που έχουν επιλέξει για την παρακολούθηση των βιβλίων τους ξεχωριστή εφαρμογή την οποία ενημερώνουν διαβιβάζοντας αρχεία με κινήσεις που καταχωρίζονται στο Galaxy.\nΓια την ενημέρωση της αντίστοιχης λογιστικής εφαρμογής Epsilon σωστά, εύκολα και γρήγορα, ενσωματώθηκε στο Galaxy νέα διαδικασία “Εξαγωγή προς Epsilon”.\nανιχνεύει την κατηγορία βιβλίων (διπλογραφικά ή απλογραφικά),\nδημιουργεί το κατάλληλης γραμμογράφησης αρχείο,\nτο εισάγει στις εφαρμογές Λογιστικής Epsilon Extra, Hyper, Pylon καθώς και στην Academia Financials της Data Communication\nΤο αρχείο δημιουργείται κωδικοποιημένο και μπορεί να αποκωδικοποιηθεί μόνο από τις αντίστοιχες εφαρμογές που θα εισαχθεί.\nΗ νέα λειτουργικότητα βρίσκεται ενσωματωμένη στο μενού “Εξαγωγή” της “Βασικής δομής”.\nΠριν ξεκινήσετε τη διαδικασία ενημέρωσης Epsilon λογιστική διαχείριση, θα πρέπει να επιβεβαιωθούν:\nΔιπλογραφικά βιβλία (άρθρα Γενικής λογιστικής)\nΟι λογαριασμοί που κινούνται στα λογιστικά άρθρα που αποστέλλονται στις λογιστικές εφαρμογές Epsilonπρέπει να είναι ίδιοι με τους λογαριασμούς της εφαρμογής (προορισμού) που θα εισαχθούν τα άρθρα.\nΟι κωδικοί των Τύπων άρθρων που θα χρησιμοποιηθούν στις εγγραφές Λογιστικής πρέπει να συμφωνούν απόλυτα με το “Είδος κίνησης” της εφαρμογής προορισμού .\nΣυμψηφιστική για Τακτοποιητικές εγγραφές\nΑγορών – Εξόδων για Παραστατικά Αγοράς και Εξόδων\nΠωλήσεων για Παραστατικά Πωλήσεων και Εσόδων\nΤαμειακή για Εισπράξεις, Πληρωμές και Εμβάσματα\nΑν στο παραστατικό, που δημιούργησε το άρθρο, έχει συμπληρωθεί το πεδίο “Σχετικό παραστατικό”, τότε στο αρχείο εξαγωγής εμφανίζεται αυτή η πληροφορία, αλλιώς εμφανίζεται “Σχετικό παραστατικό” του άρθρου.\nΑπλογραφικά βιβλία (Οικονομικές εγγραφές)\nΣτις γραμμές των οικονομικών εγγραφών μπορεί να χρησιμοποιηθεί και το πεδίο Λογαριασμός λογιστικής, πληκτρολογώντας ολόκληρο τον λογαριασμό που πρέπει να ενημερωθεί στην εφαρμογή προορισμού. Το Σύστημα κατά την εξαγωγή εφόσον βρει το πεδίο αυτό συμπληρωμένο θα εξάγει αυτόν ως λογαριασμό της γραμμής, αλλιώς θα εξαχθεί ο κωδικός του οικονομικού λογαριασμού. Παρόλο που παρέχεται αυτή η δυνατότητα, για διευκόλυνση του χρήστη προτείνεται οι οικονομικοί λογαριασμοί της εγκατάστασης να έχουν τον ίδιο κωδικό με τον αντίστοιχο λογαριασμό της εφαρμογής προορισμού. Εξαίρεση αυτού του κανόνα αποτελούν οι λογαριασμοί ΦΠΑ, διότι αυτοί δεν εξάγονται.\nΣτην περίπτωση που συμπληρωθεί το πεδίο “Σχετικό παραστατικό” της επικεφαλίδας, τότε αυτό θα εξαχθεί ως παραστατικό κατά την εξαγωγή. Αλλιώς θα χρησιμοποιηθεί το πεδίο “Παραστατικό”.\nΣυναλλασσόμενοι - Ισχύει στα Διπλογραφικά και Απλογραφικά βιβλία\nΓια την εξαγωγή του κωδικού Συναλλασσόμενων χρησιμοποιείται ως κωδικός το πεδίο "Αριθμητικός Κωδικός". Για να ενεργοποιηθεί ο κωδικός αυτός σε κάθε συναλλασσόμενο απαιτείται πρώτα η ενεργοποίηση της επιλογής "Ενεργοποίηση αριθμητικού κωδικού συναλλασσόμενων" των Ρυθμίσεων Λογιστικής. Έτσι το Σύστημα θα ενημερώσει τους υπάρχοντες συναλλασσόμενους με έναν Αριθμητικό κωδικό. Ο κωδικός αυτός πρέπει ΑΠΑΡΑΙΤΗΤΑ να συμφωνηθεί με την αντίστοιχη εφαρμογή προορισμού πριν την αποστολή των κινήσεων.\nΕπιπλέον απαραίτητο στοιχείο για τη σωστή ενημέρωση ενός συναλλασσόμενου είναι και το ΑΦΜ του που πρέπει να είναι συμπληρωμένο. Στην περίπτωση που υπάρχουν συναλλασσόμενοι με ασυμπλήρωτο ΑΦΜ ή λανθασμένο, προτείνεται κατά την εισαγωγή στην εφαρμογή Epsilon και συγκεκριμένα στη σελίδα Συναλλασσόμενοι του FastImport η ενεργοποίηση της παραμέτρου "Ενημέρωση του πεδίου Α.Φ.Μ. (00000000) εφόσον το Α.Φ.Μ. είναι λάθος".\nΟρισμός κατηγορίας βιβλίων\nΓια να επιλεγεί η κατάλληλη μορφή ενημέρωσης πρέπει να οριστεί ποια είναι η κατηγορία των βιβλίων που παρακολουθούνται στην εφαρμογή προορισμού. Την κατηγορία βιβλίων υποδεικνύει το πεδίο “Τήρηση βιβλίου εσόδων – εξόδων” της τρέχουσας οικονομικής χρήσης (Βασική Δομή | Εταιρία | Χρήση). Αν το πεδίο είναι ενεργοποιημένο, η κατηγορία βιβλίων της οικονομικής χρήσης αφορά στα Απλογραφικά. Στην αντίθετη περίπτωση, στα Διπλογραφικά.\nΑμέσως μετά, την ενεργοποίηση της παραμέτρου “Τήρηση βιβλίου εσόδων – εξόδων”, θα πρέπει απαραίτητα να καθορίσετε τουλάχιστον έναν συντελεστή καθαρού κέρδους.\nΣτη σελίδα “Μ.Σ.Κ.Κ.” εισάγετε όσους συντελεστές καθαρού κέρδους επιθυμείτε να είναι ενεργοί για αυτή την οικονομική χρήση της εταιρίας.\nΗ επιλογή του “κωδικού” συντελεστή καθαρού κέρδους επιφέρει στο πλέγμα των συντελεστών την εμφάνιση της “περιγραφής” καθώς και του “ποσοστού του Μ.Σ.Κ.Κ. αγορών/πωλήσεων” που αφορά στις αγορές και πωλήσεις αντίστοιχα.\nΓια την ενεργοποίηση συντελεστή αρκεί να μεταβείτε στον πίνακα “Μοναδικοί συντελεστές καθαρού κέρδους” (πατώντας το βέλος με κατεύθυνση προς τα δεξιά) και να θέσετε τσεκ στη στήλη “Ενεργό” του επιθυμητού συντελεστή.\nΓια την ενημέρωση εγγραφών αρκεί η ενεργοποίηση έστω ενός, ακόμα και του μηδενικού.\nΕγγραφές που εξάγονται\nΤο επόμενο βήμα είναι η δημιουργία των εγγραφών που θα εξαχθούν.Αν τηρούνται Διπλογραφικά βιβλία, τότε πρέπει απαραίτητα να δημιουργηθούν τα Λογιστικά άρθρα από τα παραστατικά και τις οικονομικές εγγραφές, μέσω της διαδικασίας Ενημέρωση Λογιστικής. Αντίθετα αν τηρούνται Απλογραφικά βιβλία στην εγκατάσταση, τότε πρέπει να έχουν πρώτα δημιουργηθεί οι οικονομικές εγγραφές από τα παραστατικά μέσω της διαδικασίας "Ενημέρωση Οικονομικής Διαχείρισης".\nΈτσι, ανάλογα με την κατηγορία βιβλίων της χρήσης, εξάγονται:\nΓια Διπλογραφικά βιβλία : από τα άρθρα Γενικής Λογιστικής που δημιουργούνται από Εμπορικά παραστατικά Πωλήσεων/Αγορών, παραστατικά Παγίων και Οικονομικές εγγραφές (“είδους” Έσοδα, Αναλυτικά Έσοδα, Πληρωμές, Εισπράξεις, Τακτοποιητική και Έμβασμα). Δεν απαιτείται η ύπαρξη της Γενικής Λογιστικής στην εγκατάσταση διότι ο μηχανισμός ενημέρωσης γενικής λογιστικής είναι εκτός των λειτουργιών του module.\nΓια Απλογραφικά βιβλία : από Οικονομικές εγγραφές “είδους” Έσοδα, Αναλυτικά Έσοδα, Έξοδα και Αναλυτικά Έξοδα που έχουν προέλθει είτε από εμπορικά παραστατικά Πωλήσεων/Αγορών, είτε από απευθείας καταχώριση.\nΗ δημιουργία άρθρων σε Γενική λογιστική και η Ενημέρωση οικονομικής διαχείρισης αναλύονται στις αντίστοιχες ενότητες “Ενημέρωση Λογιστικής” και “Οικονομικής Διαχείρισης” (στο εγχειρίδιο χρήσης της εφαρμογής).\nΟ οδηγός Εξαγωγή εγγραφών προς Epsilon αναλαμβάνει την εξαγωγή των εγγραφών σε μορφή αρχείου .xml.\nΗ κατηγορία βιβλίων της εγκατάστασης εμφανίζεται στον τίτλο της φόρμας έτσι ώστε να γίνεται αντιληπτό με την πρώτη ματιά ποια μορφή θα χρησιμοποιηθεί.\nΜε την ολοκλήρωση της διαδικασίας τα άρθρα / οι εγγραφές μαρκάρονται ότι έχουν εξαχθεί.\nΗ ολοκλήρωση της διαδικασίας απαιτεί δύο βήματα:\nΠροσδιορισμός εγγραφών που θα εξαχθούν\nΔημιουργία αρχείου εξαγωγής\nΠροσδιορισμός εγγραφών που θα εξαχθούν στα κριτήρια του οδηγού\nΣτην πρώτη οθόνη του οδηγού, καλείστε να καθορίσετε τα κριτήρια εξαγωγής :\nΕταιρία: η εταιρία των προς εξαγωγή εγγραφών, προτείνεται η επιλεγμένη εταιρία στο προφίλ χρήστη.\nΥποκαταστήματα: πεδίο πολλαπλής επιλογής, εμφανίζονται εξ’ ορισμού επιλεγμένα τα υποκαταστήματα της εταιρίας προφίλ.\nΕίδη κίνησης : πολλαπλή επιλογή μεταξύ των Οικονομική εγγραφή, Παραστατικό πώλησης, Παραστατικό αγοράς, Παραστατικό παγίου (μόνο όταν η κατηγορία βιβλίων είναι Διπλογραφικά).\nΑπό – Έως ημερομηνία : το ημερομηνιακό διάστημα των επικείμενων προς εξαγωγή εγγραφών. Εξετάζεται η επίσημη ημερομηνία τους.\nΝα συμπεριληφθούν παραστατικά που έχουν ήδη εξαχθεί : οι εγγραφές που εξάγονται μαρκάρονται ώστε να αποφευχθεί η επανεξαγωγή τους στην περίπτωση που ζητηθεί η εξαγωγή εγγραφών του ίδιου ημερομηνιακού διαστήματος. Αν ενεργοποιηθεί, θα εξαχθούν όλες ανεξαιρέτως οι εγγραφές.\nΝα συμπεριληφθούν συναλλασσόμενοι : αν ενεργοποιηθεί, το αρχείο εξαγωγής θα περιλάβει και τους συναλλασσόμενους των παραστατικών με τα πλήρη στοιχεία τους προκειμένου να δημιουργηθούν στην εφαρμογή προορισμού, εφόσον δεν έχουν ανοιχθεί.\nΝα συμπεριληφθούν οι λογαριασμοί λογιστικής / οικονομικοί : αν ενεργοποιηθεί τότε στο αρχείο εξαγωγής θα περιλαμβάνονται και οι λογαριασμοί που μετέχουν στα άρθρα που εξάγονται, έτσι ώστε να δημιουργηθούν στην εφαρμογή προορισμού, αν δεν υπάρχουν. Η επιλογή αυτή εμφανίζεται όταν η εταιρία τηρεί στη χρήση Διπλογραφικά βιβλία. Αν η κατηγορία βιβλίων είναι Απλογραφικά τότε το κριτήριο αλλάζει ονομασία σε “Να συμπεριληφθούν οι οικονομικοί λογαριασμοί” και αναφέρεται στην εξαγωγή των οικονομικών λογαριασμών που μετέχουν στις εγγραφές που εξάγονται.\nΛογαριασμοί Πελατών & Προμηθευτών: αν η κατηγορία των βιβλίων είναι Απλογραφικά τότε προτείνονται οι λογαριασμοί λογιστικής για Πελάτη και Προμηθευτή.\nΟρίστε τους τύπους παραστατικών : πολλαπλή επιλογή ανάμεσα στους τύπους εμπορικών παραστατικών, οικονομικών εγγραφών και εγγραφών παγίων (μόνο όταν η κατηγορία βιβλίων αφορά σε Διπλογραφικά) σύμφωνα με την επιλογή του “Είδη κίνησης” (στην 1η οθόνη του οδηγού).\nΣτην τελευταία οθόνη, στη “Σύνοψη” θα λάβετε μια συνοπτική ενημέρωση για τη διαδικασία της εξαγωγής προς Epsilon που πρόκειται να εκτελεστεί.\nΜε το πάτημα του πλήκτρου “Finish”, το σύστημα επεξεργάζεται τις εγγραφές, τις “ανασύρει” βάσει των κριτηρίων που δηλώθηκαν και δημιουργεί μια νέα ειδοποίηση στο μενού των ειδοποιήσεων μέσω της οποίας μπορείτε να αντλήσετε πληροφορίες για την επιτυχή ή “όχι” ανάσυρση των εγγραφών.\nΑυτή την ειδοποίηση πρέπει να επιλέξετε και να δημιουργήσετε το αρχείο εξαγωγής μέσω του πλήκτρου ενεργειών “Αποτέλεσμα εξαγωγής προς Epsilon” όπου μεταφέρεται στην αποθήκευση του αρχείου xml.


Εξαιρετική και οικονομική επιλογή. - Κριτικές για Anemomilos Restaurant, Οία, Ελλάδα - TripAdvisor\nΕξαιρετική και οικονομική επιλογή. - Anemomilos Restaurant\n“Εξαιρετική και οικονομική επιλογή.”\nΚριτική για: Anemomilos Restaurant\nΝο 29 από 94 Εστιατόρια για: Οία\nΕξαιρετική και οικονομική επιλογή.\nΠαραδοσιακή ελληνική κουζίνα, όλα τα ελληνικά φημισμένα πιάτα (μουσακάς, παστίτσιο, γεμιστά και άλλα πολλά). Φρεσκότατα προϊόντα και πάντα πιάτα ημέρας.\nΚάντε μια ερώτηση για το Anemomilos Restaurant\n1 Ευχαριστούμε, PChristof\nΤο καλυτερο παραδοσιακο φαγητο\nΤο εστιατοριο διαθετει το αντιπροσωπευτικοτερο παραδοσιακο φαγητο για να μυηθει καποιος στις μοναδικες γευσεις και τα αρωματα της σαντορινης κουζινας! Σε παρα πολυ μικρη αποσταση απο τον πεζοδρομο της οιας ειναι ευκολα προσβασιμο στον οποιονδηποτε! Μπορει να μη προσφερει θεα στην caldera, αλλα η δροσια και η ηρεμια που αποπνεει σε καποιον που καθεται κατω απο το ολανθιστο αιρθιο για να απολαυσει το φαγητο του ειναι μοναδικη! Αναζητηστε τον παντα χαμογελαστο Δημητρη και αφεθειτε στον αυθορμητισμο και στις προτασεις που θα σας κανει αν θελετε να γευτειτε μοναδικες νοστιμιες της σαντορινης κουζινας! Οι μεριδες ειναι ιδιαιτερως χορταστικες, γι αυτο μη βιαστειτε να παραγγειλετε απευθειας! Αλλωστε το σερβις ειναι ταχυτατο, αν δεν χορτασει καποιος, και οι τιμες οι πλεον λογικες για το νησι!\nΣτον κεντρικό δρομο της Οίας,με συμπαθητικό εξωτερικό χωρο και πολύ νοστιμο φαγητό..!!!Πολύ γευστικά πιάτα και σούπερ εξυπηρέτηση...Αρκετά οικονομικό για την ποιότητα του φαγητού που προσφέρει..!!\nωραίο παραδοσιακό ταβερνακι\nδοκιμάσαμε τα παραδοσιακά ορεκτικά της Σαντορίνης ήταν υπέροχα.. ζητήσαμε απο τον σερβιτόρο να μας προτείνει κάποια πιάτα ήταν απίστευτα εξυπηρετικός και ότι μας πρότεινε ήταν επίσης υπέροχο... το μόνο που ίσως δεν μας άρεσε είναι ότι ήταν μικρές η μερίδες αλλα ήταν ωραίες!\n1 Ευχαριστούμε, Orestis R\nσπιτικό φαγητό σε καλές τιμές, εξαιρετικά ευγενικό προσωπικό\nΟικογενειακή ταβέρνα με κήπο, πολύ ωραία μαγειρευτά, σπιτικά, παντα με χαμόγελο όλοι που εργάζονται εκεί\nAnemomilos Restaurant: Οι ταξιδιώτες που ενδιαφέρθηκαν γι' αυτό το μέρος είδαν επίσης\nAnemomilos Restaurant: Έχετε πάει; Μοιραστείτε τις εμπειρίες σας!